LEGIJA ZAPLAKAO U ZATVORU: Na dan sahrane majke izdao je jedno naređenje!\nSahranu Natalije Ulemek (82) majke nekadašnjeg komandanta JSO i najčuvanijeg srpskog zatvorenika Milorada Ulemeka Legije, po njegovom nalogu je snimao kamerman.\nSnimak sahrane i ljudi koji su došli da Nataliji odaju poslednju počast, poslat je Legiji koji se nalazi u zatvoru jer je optužen za najteže zločine, među kojima je i ubistvo premijera Zorana Đinđića.\nLegijin zahtev da mu se dozvoli da prisustvuje sahrani majke Natalije odbio je Viši sud u Beogradu zbog bezbednosnih razloga, pa je od rođaka zahtevao da snime sahranu kako bi video ispraćaj majke. Moguće je da će Legiju sprovesti do groblja narednih dana, kada nema nikoga, kako bi se poslednji put oprostio od preminule majke.\nKako mediji pišu nezvanično Legija je u trenutku kada su spuštali njegovu majku na večni počinak, stisnute vilice pustio suzu.\nKamerman je snimio i vence koji su bili položeni na spomenik Natalije Ulemek među kojima se isticao jedan sa natpisom " Poslednji pozdrav majci, svekrvi i baki od porodice".\nBraća Stanislav i Milorad od majke Natalije su se oprostili porukom "Poslednji pozdrav voljenoj majci. Hvala ti za sve".\nLegija je bio vema vezan za majku, od koje je nasledio visprenost i sklonost ka muzici. Snimak sa sahrane, ali i svoje dece i ostalih rođaka Legija će pregledati u skorije vreme.\nLegija nije prisustvovao ni sahrani oca Milana, pošto je on preminuo 40 dana pre nego što se Legija predao.


Obustavljen saobraćaj za kamione na deonici Paragovo - Iriški venac - Irig.\n► Obustavljen saobraćaj za kamione na deonici Paragovo - Iriški venac - Irig.\nJavno preduzeće "Putevi Srbije" saopštilo je danas da je obustavljen saobraćaj za kamione na državnom putu I B reda broj 21, deonici Paragovo - Iriški venac - Irig.\nKako navode, alterativni putni pravci su Ruma-Indjija i Novi Sad–Indjija.\nIz tog preduzeća ističu da će javnost biti "blagovremeno obaveštena o normalizaciji saobraćaja na tom putnom pravcu" i savetuju sve učesnike u saobraćaju da poštuju ograničenja brzine i da prilagode brzinu kretanja uslovima na putu.\nAMSS: Kamioni na granici sa Mađarskom čekaju do tri sata\nKamioni se na izlazu iz zemlje, na prelazima Horgoš i Kelebija sa Mađarskom, zadržavaju tri i dva sata, saopštio je Auto-moto savez Srbije.\nDrobnjak: Tražiću uvođenje putarina na magistralnim putevima za kamione\nDirektor "Puteva Srbije" Zoran Drobnjak izjavio je danas da će od Vlade ponovo tražiti povećanje putarina na auto putevima za 10 odsto, ali i uvođenje naplate putarina na magistralnim...\nAMSS: Kamioni na Batrovcima čekaju pet sati\nSaobraćaj na putevima u Srbiji od jutros je umerenog inteziteta, a poseban oprez vozačima je neophodan zbog magle u kotlinama i jakog olujnog vetra u košavskom području, saopštio je Auto moto...\nKamioni i šleperi na graničnim prelazima Srbije i Hrvatske čekaju više sati, a najduža na Batrovcima, gde čekaju osam sati, saopštio je danas Auto-moto savez Srbije (AMSS), prema podacima...


SMART OFFICE – Quantum Wellness\nmesto gde počinje zdravlje\nskyline smart office concept\nThe future of smart homes and office is health-focused\nZdrav život počinje kod kuće i nastavlja se u kancelariji, i zato je pravo vreme da kupcima stanova ili poslovnog prostora, u objektima čiji ste investitor, ponudite jedinstveno wellness iskustvo.\nZahvaljujući sinergiji integrativne i dostignućima kvantne medicine, razvili smo Quantum Wellness koncept. Osnova ovog koncepta je inovativna kapsula kojom se postižu efekati hiperbarične komore, infrared saune i energetske masaže. I ne samo to, kapsula nudi mogućnost i funkcionalne procene zdravlje, predvidjanja estetskih i zdravstvenih problema, analize nutrtitivnih i mineralno vitaminskih potreba kao i konsultacije sa stručnjacima različitih specijalnosti.\nusporite svoj biološki sat\nVreme je da stan i kancelariju tretiramo kao ulaganje u zdravlje\nWellness lifestyle nekretnine, novi su trend koji je prepoznao sve veću potrebu ljudi da svoj dom pretvori u oazu zdravlja.\nWellness lifestyle nekretnine definišu se kao kuće ili stanovi, koji su proaktivno dizajnirani i koji poseduju inovativne tehnologije kako bi podržali holističko zdravlje svojih stanovnika.\nWellness lifestyle nekretnine su industrija u nastajanju, koja prepoznaje i ima potencijal da se suoči sa velikim zdravstvenim izazovima današnjice.\nIndustrija Wellness nekretnina u 2017 godini dostigla je 134 milijarde uz predvidjanje da će, zbog globalne pandemije i sve veće potražnje za nekretninama koje nude opcije koje će pozitivno uticati na zdravlje, do 2022 godine dostići 197 milijardi.\nPrema anketi Global Wellness Insitituta, procjenjuje se da svake godine samo u Sjedinjenim Državama ima oko 1,3 miliona potencijalnih kupaca za ovakvim nekretninama. Saznaj više…\nHome & office wellness technology\nEnergy pods, Relax and Recovery zone, Recharge room… Jeste li čuli za ove izraze? Ako niste pravo je vreme da se informišete. U suštini ovo su izrazi koji se odnose na prostor gde se mogu obavljati aktivnosti koje pozitivno utiču na zdravlje.\nMeđu mnogobrojnim novatarijama koje se nude u wellness i spa centrima prostor koji je namenjen za podizanju energije, elana i produktivnosti sve više postaje standard za veliki broj kompanija koje vode računa o svojim zaposlennima ali i osobama koje žele ove mogućnosti da imaju i svom stanu. Ideja je da se zaposlenima ili vlasnicima eksluzivnih nekretnina omogući kutak gde mogu da se opuste, “resetuju” mozak i napune baterije. Saznaj više…\nrecharge and rebalance\nTehnologjija je neverovatno napredovala poslednjih godina i uticala je na sve sektore uključujući i zdravlje. Svi ste čuli za Samsungov Fitbit koji meri puls, broji korake, kalorije, procenjuje kvalitet sna količinu vode koju popijete i još mnogo toga. Ovo je primer jednostavnog alata za procenu faktora koji mogu uticati na zdravlje. Takvih tehnologija svakim danom je sve više a ono što je vrlo značajno je da su one zaslužne za promene u načinu ponašanja.\nOvi jednostavni uredjaji postavili su temelj za nove složenije sisteme koji mogu kontrolisati zdravlje. Ispravno dijagnosticiranje problema u organizmu oduvek je bila osnova dobrog i uspešnog medicinskog tretmana. Uobičajeno je da se to radi uredjajima poput rengena, ultrazvuka CT.a ili testiranja krvi ili drugih telesnih tečnosti.\nProblem je u tome što to nekada dugo traje a ako se to mora raditi često onda je i skupo. Upravo je ovo oblast kojom se sve više bave kompanije širom sveta. Švajcarski naučnici rade na prototipu malog elektronskog čipa koji bi se ugradjivali ispod kože i gde bi senzori koji su ugradjeni u ovaj čip detektovali prisustvo odredjenih komponentni u telesnim tečnostima. Uredjaj bi dobijene podatke prenosio u smartfoon ili tablet računar što znači da doktori mogu pacinta nadzirati u realnom vremenu.\nNa drugoj strani u Dubaiju kapsule za merenje visine, težine, body mas indeksa, visine pritiska i šećera u krvi kao pomoć u ranoj dijagnozi uskoro bi mogli postati uobičajeni prizor u trgovačkim centrima, kompanijama, teretanama ili. Bodyo kapsule predmet su novog ispitivanja koje bi moglo dovesti do uvođenja tehnologije u svakodnevni život. U americi bivši rukovodioci Googlea i Ubera kroz Forward koncept žele uneti promene u tržište zdravstvene zaštite.\nKorak dalje u ovoj oblasti je srpski Quantum Wellness koncept koji je za razliku od tehnologije koja se koristi u ovim sistemima svojim klijentima nudi mnogo više mogućnosti. Zahvaljujući inovativnim hardverima i softverima koji se instaliraju u ove kapsule sada je moguće u organizmu otkriti nepravilnosti u njegovom radu mnogo pre prvih simptoma.\nZa samo nekoliko minuta u mogućnosti smo da saznamo i energetske rezerve, stepen stresa, nivo toksičnosti i još nekoliko stotina funkcionalnih parametara unutar organizma. Ključna razlika je u tome što ovaj sistem nudi sveobuhvatna personalizovana rešenja i u dijagnostici i terapiji. Dok druga slična rešenja mogu pratiti samo osnovne paramentre zdravlja. (pritisak, procenat vode i telesne masnoće, temperaturu, nivo šećera…) Quantum Zone tehnologija nudi mogućnost ne samo otkrivanje predispozicija estetskih i zdravsvenih problema već i mogućnosti predvidjanja eventualnih kontraindikacija tretmana, hrane, lekova ili suplemenata ili kozmetike koju klijent koristi. SAZNAJ VIŠE…\nA NEW WELLBEING CONCEPT\nPREDNOSTI SKAYLINE NEKRETNINA\nVlasnicima nekretnina, kompanijama i njihovim zaposlenima, Skayline nudi inovativan Qunautm Klub koncept koji, pored oaze za opuštanje, nudi različite holističke usluge i programe. Za one koji žele nešto posebno na raspolaganju je High Tech- Quantum kapsula, koja delujući na ključne faktrore od kojih zavisi zdravlje i procesi starenje, aktivira isceljujuće sposobnosti organizma da se sam regeneriše i leči.\nTretmani u kvantnoj kapsuli su prijatni i sprovode se u položaju koji nudi osećaj sličan nultoj graviticiji (Zero Gravity Psition). Dok moćni Ferti generator “puni” telo neophodnom životnom energijom, u restoranu se sprema personalizovni, funkcionalni obrok, koji telu obezbedjuje sve što je mu je potrebno za predstojeće radne i poslovne izazove. Ovo nije naučna fantastika, već naučna realnost. A kako to funkcioniše, u našem centru u Kataru, pogledajte na sledećem videu.\nWELLNESS LIFESTYLE REAL ESTATE and COMMUNITIES\nkompletno rešenje na jednom mestu\nOmogućite članovima Skayline Quantum Cluba mogućnost da racionalno i kvalitetno provode vreme koje su planirali za svoje zdravlje (za koje obično nikada nemamo vremena) bez potrebe da žrtvuju svoj društveni život, da bi dali prednost svom zdravlju. I sve je tu, na jednom mestu u srcu Beograda.\nKOME SU NAMENJENE QUANTUM WELLNESS USLUGE?\nOsobe koje koriste naše usluge razmišljaju na sledeći način:\nŽelim da se osećam bolje i zdravije.\nŽelim usporiti starenje na ćelijskom nivou.\nŽelim konzumirati hranu i koristiti proizvode koji su prilagodjeni potrebama moga organizma.\nŽelim preduprediti eventualne zdravstvene probleme umesto da lečim simptome i posledice\nOsećam da mi nedostaje energija i da mi je potrebno da “napunim baterije”.\nŽelim pronaći nove načine da se osećam i OSTANEM bolje.\nŽelim razumeti šta je uzrok mojih estetskih i zdravstvenih problema.\nŽelim drugo stručno mišljenje.\nIsprobao-la sam put školske medicine, ali tražim drugi, bolji način za svoje zdravlje.\nOtvoren sam i spreman za bolje sutra.\nUvek rado razgovaramo o tome šta radimo, zašto i kako, a sobzirom da je lično iskustvo najbolji način da donesete ispravne odluke pozivamo vas da nas posetitie i lično se uverite\n+381 63 10 20 702


Vučić: U Srebrenici se dogodio stravičan zločin za koji ne postoji opravdanje – Fokus.ba\nVučić: U Srebrenici se dogodio stravičan zločin za koji ne postoji opravdanje\nOn je kazao da su neki ponovo pokušali da Srbija ispadne kriva, a nisu znali da je postojao ugovor o saradnji policija Srbije i Republike Srpske o ispomoći za taj događaj\n“Pravna formulacija koja bi išla u tri smjera. Dvije bi bile u pravno-političkom smislu, a jedna u moralnom. Jedna je ta da je Republika Srpska stvorena na genocidu i da kao takva nema prava da postoji”, rekao je Vučić za TV “Pink”.\nPrema njegovim riječima, druga je ta da bi se poslije toga tražila ratna odšteta, kako od Republike Srpske, tako i od Srbije, pozivajući se na djelimični dio jedne od pojedinačnih presuda izrečenih u Tribunalu u Hagu.\n“Treća bi bila da Srbi, šta god da se dogodi bilo kada, bilo gdje, više nikada ne bi imali pravo na glas na bilo šta”, objasnio je Vučić.\nOn je kazao da su neki ponovo pokušali da Srbija ispadne kriva, a nisu znali da je postojao ugovor o saradnji policija Srbije i Republike Srpske o ispomoći za taj događaj.\n“Pokušali su da kažu da je u cijeli incident umiješana policija iz Srbije. Mržnju tih ljudi mogu da razumijem poslije kampanje koja je vođena protiv Srbije zbog sjednice Savjeta bezbjednosti i mog poziva i Putinu i drugima da se ne glasa za britansku rezoluciju o Srebrenici”, naveo je Vučić.\n“Tada sam razumeo koliko nam je mir potreban i važan. I zato sam rekao – ‘ajde da rješavamo šta god možemo i kako možemo. Na svaku njihovu uvredu u posljednjim nedeljama i mesecima sam samo oćutao. Ali, to pokazuje ozbiljnost i odgovornost Srbije pošto mi snosimo najveću odgovornost. Koliko god da smo mali veći smo od tih drugih o kojima govorimo”, naveo je Vučić.\nDva člana napustili Nobelov odbor za književnost\nSve zbog cijene goriva: Tokom protesta u Iranu ubijeno najmanje 208 ljudi


Penzioneri će imati prednost prelaskom na trezorsku isplatu penzija @ InfoBijeljina \nPenzioneri će imati prednost prelaskom na trezorsku isplatu penzija\nPredsjednik Vlade Republike Srpske Željka Cvijanović rekla je danas da će penzioneri imati prioritet prelaskom na trezorsku isplatu penzija u okviru budžeta, i da je cilj da se isplata penzija vrši u roku od sedam do 10 dana maksimalno.\nCvijanovićeva je naglasila da je dobro što je definisan ovakav način isplate s obzirom na to da su se penzije isplaćivale po tri sedmice ili čak više.\n"Mi ćemo sada to svesti na sedam do 10 dana, i to je pozitivna poruka", rekla je Cvijanovićeva u Tesliću, gdje je prisustvovala savjetovanju o temi finansijske stabilizacije sistema penzijsko–invalidskog osiguranja u uslovima isplata penzija posredstvom trezora.\nOna je istakla da je Udruženju penzionera predočeno šta znači prelazak na trezorsko poslovanje s obzirom na to da postoje različite informacije o tome.\n"Da bismo prešli na trezorsku isplatu penzija pripremili smo izmjene četiri zakona, i to o doprinosima, penzijsko-invalidskom osiguranju, trezoru i budžetskom sistemu. Oni će se naći u parlamentu da bi se stekle zakonske pretpostavke za tako nešto u sljedećoj godini. Naravno da nas očekuju izazovi u prvom mjesecu prelaska na trezorski sistem, ali to se nipošto neće odraziti na penzionere", rekla je Cvijanovićeva.\nOna je naglasila da će uvjeravanja koja su penzioneri dobili danas biti apsolutno ispoštovana.\nCvijanovićeva je rekla da je na skupu bilo riječi i o projekciji budžeta za sljedeću godinu, kao i tome šta donosi ekonomska politika.\nOna je izrazila zadovoljstvo ukazanom podrškom penzionera određenim zakonima koji se odnose na borbu protiv sive ekonomije, jer je i u njihovom interesu da cjelokupan sistem funkcioniše, a to znači i bolje prikupljanje sredstava, odnosno da se prijavljuju i uplaćuju porezi i doprinosi na plate.\nPremijer Srpske je navela da u toj oblasti postoji mnogo problema, ali da postoji odlučnost za njihovo rješavanje.\nCvijanovićeva je rekla da je svjesna da će prelaskom na trezorsku isplatu penzija broj budžetskih korisnika biti znatno uvećan, ali da će zbog duga i obaveze prema penzionerima oni imati prednost u odnosu na ostale.\n"Vremena su teška, izazova je mnogo, i ti izazovi danas nisu samo ekonomski, već i ozbiljni bezbjednosni i sve drugo sa čim mora da se nosi ne samo naše malo društvo i Republika Srpska, već i nego mnoge veće i moćnije zemlje. U okviru svih tih izazova odlučili smo da idemo korak po korak, da uspostavljamo bolji sistem, uklanjamo devijacije i zaštitimo penzionere dajući im prednost u okviru budžeta u sljedećoj godini", rekla je Cvijanovićeva.\n10 knjiga koje će promijeniti vaše viđenje putovanja\nDan kada je "drugi tim" Jugoslavije pokorio Atinu i svijet\nZA POLA GODINE U HRVATSKE LUKE UPLOVILO SAMO ŠEST STRANIH KRUZERA Broj putnika manji za 99 odsto\nOPREZ NA PUTEVIMA: Povećana opasnost od odrona\nNa putevima u Republici Srpskoj i Federaciji BiH jutros se vozi nesmetani, ali j ...\nNEVJEROVATNO: Znate li prije koliko decenija je pokrenut najstariji sudski predmet u BiH?\nTurbulentno na tržištu nekretninama u Srpskoj\nPomoć Vlade Srpske za interventni otkup tovnih bikova, svinja i povrća


Gagic ostao u Partizanu: Odbio sam mnogo bolje finansijske ponude!\nCentar "crno-belih" želi još da napreduje pre odlaska u inostranstvo i zato je rešio da ostane u šampionskom timu\nCentar Partizana i novopečeni član A reprezentacije Srbije Đorđe Gagić odlučio je da ostane u crno-belom dresu i sledeće sezone, iako je imao dobrih ponuda iz inostranstva.\nGagić je za “Sportski žurnal” rekao da je ceo tim bio kao porodica, a da rad sa Duškom Vujoševićem ne može da se meri ni sa jednim drugim klubom ili bilo kojom finansijskom ponudom.\n- Otkako sam došao u Partizan stvarno sam mnogo napredovao, dosta sazreo i stekao iskustvo. Klub se bori sa finansijskim problemima, ali u kakvoj se situaciji nalazio jedan, tako je bilo i drugima.\n- Stvarno smo delovali kao porodica, nije bilo tajni među nama i to je pošten odnos. Osim što je rad u Partizanu odličan, ljudi iz kluba su maksimalno posvećeni. Iako je stvarno bilo dobrih finansijskih ponuda, siguran sam da je za mene bilo najbolje da ostanem – rekao je Gagić za “Žurnal”, i dodao:\n– Klub se bori sa finansijskim problemima, ali u kakvoj se situaciji nalazio jedan, tako je bilo i drugima. Stvarno smo delovali kao porodica, nije bilo tajni među nama i to je pošten odnos – poručio je stameni centar Partizana.\nSilobrad: Poreska uprava nam je ponudila neispunjive uslove\nPoreska uprava Srbije juče je javno saopštila da KK Partizan nikada nije podneo zahtev za reprogram poreskog duga, nakon čega je usledila reakcija iz redova crno-belih odnosno direktor kluba Mlađan Šilobad je objasnio o čemu se tačno radi.\n„Bili smo na razgovoru sa direktorom Poreske uprave Ivanom Simićem. On je od nas zahtevao garancije i ponudio da reprogramirani dug otplaćujemo dve godine. To su bili zahtevi koji su za nas bili neispunjivi, tražili smo da se te rate razvuku na duži period. On nije mogao to da nam obezbedi bez dozvole onih iznad njega. Sada njih čekamo“ – rekao je Šilobad u izjavi za Žurnal.\nFunkcioner Partizana je potom pojasnio zbog čega crno-beli traže drugačije uslove.\n„Mi ne tražimo ništa posebno, samo uslove koje bismo mogli redovno da servisiramo, a ne da posle par meseci ponovo uđemo u problem. Želimo da platimo, nikada od toga nismo bežali.“\nCrno - beli jedni protiv drugih 1. septembra\nU sklopu priprema za novu sezonu košarkaši Partizana će pored već zakazanih duela 1. septembra odmeriti snage i sa solunskim PAOK-om.\nPoznato je od ranije da klubovi, ali pre svega navijači koje vezuju iste boje gaje bratske odnose pa bi ovaj meč mogao da bude dobra prilika za novi susret.


Degenek: "Nismo došli ovde da bi nam se smejali" - Sportske.net\nDegenek: "Nismo došli ovde da bi nam se smejali"\nFudbaler Crvene zvezde Miloš Degenek rekao je da je očekivao dobar rezultat u večerašnjoj utakmici protiv Napolija u Ligi šampiona.\nVezista Napolija: "Dali smo sve od sebe"Koliko je ljudi bilo na "Marakani"? Ovo je zvaničan podatak UEFA!Novinar u čudu, Ambrozinijeve reči "Delije" će dobro upamtiti - šta o Zvezdi kažu Italijani?Marin fasciniran: "Fantastično, ovo je za mene bilo posebno"Stojković: "Mislili su da ćemo da primimo četiri, pet..."\nFudbaleri Zvezde odigrali su večeras u Beogradu nerešeno 0:0 protiv Napolija, u utakmici prvog kola Grupe C u Ligi šampiona.\n"Bila je jako dobra atmosfera i pun stadion, svaka čast navijačima na navijanju. Ostvario nam se san da igramo Ligu šampiona na našem stadionu. Verujem da 95 odsto ljudi nije očekivalo ovakav rezultat, mi jesmo. Rekao sam i pre, ako ne očekuješ dobre stvari nema potrebe da igraš", rekao je Degenek novinarima posle utakmice.\nGovoreći o utakmici, Degenek je rekao da je njegov tim mogao i da pobedi.\n"Jako je teško igrati ovakve utakmice, ali napravili smo im nekoliko problema kada smo spustili loptu na zemlju. Pogodili su prečku, ali mislim da smo i mi došli do šanse za pobedu. Ne valja pričati mnogo, nismo došli dovde da bi nam se smejali, nećemo verovatno ni da osvojimo Ligu šampiona, ali daćemo sve od sebe", naveo je Degenek.\nNaredna utakmica crveno-bele očekuje već u nedelju kada će u Super ligi Srbije gostovati Partizanu.\n"Pripremićemo se i za prvenstvo, konkretno za derbi i obavićemo to kako treba. Nije svaka utakmica ista i za derbi se ne može očekivati da dobijemo ubedljivo kao recimo protiv Radnika", rekao je Degenek.\nSledeći meč u Ligi šampiona Zvezda će odigrati 3. oktobra protiv Pari Sen Žermena u Parizu.


ISTINA IZAŠLA NA VIDELO! Razotkrivena propaganda Petrovića i Zelenovića: Sankcionisani napadi na funkcionere SNS-a - Radio televizija Pančevo\n13. maja 2020. 0231\nSerija tekstova u kojima su u medijima bliskim Dušanu Petroviću i Nebojši Zelenoviću na najbrutalniji način napadani funkcioneri Srpske napredne stranke u Šapcu Boban Birmančević i Branko Vujković dobila je svoj epilog u odlukama Saveta za štampu.\nOvo nezavisno telo koje okuplja izdavače, vlasnike štampanih, onlajn medija i novinskih agencija, kao i profesionalne novinare na sednici održanoj 30.4.2020. godine, većinom glasova donelo je odluku da su “Podrinske” tekstovima “50 inficiranih u Mačvanskom okrugu! Većina zaraženih iz Šapca” i “Da li su pokušaji zataškavanja zaraze doveli Šabac u ozbiljnu situaciju?” objavljenim 11. aprila 2020. godine u onlajn izdanju, prekršile istinitost izveštavanja i Kodeksa novinara Srbije, o obavezi novinara da pravi jasnu razliku između činjenica, koje prenosi, komentara, pretpostavki i nagađanja i da, kad je neophodno, konsultuje što više izvora.\nOdlučujući o žalbi dr Branka Vujkovića, v.d.direktora Zavoda za javno zdravlje u Šapcu, članovi Komisije za žalbe ocenili su da se u oba teksta iznose spekulacije o tome da Vujković, kao direktor Zavoda i drugi funkcioneri lokalnog SNS lažu o broju pozitivnih na korona virus i pokušavaju da zataškaju razmere epidemije. O tome šta su sve u stanju da izmisle u “Podrinskim” svedoči i odluka Saveta za štampu da su tekstom “Zavod za javno zdravlje nije Srpska napredna stranka”, objavljenim 12. marta 2020. godine, “Podrinske” prekršile Kodeks novinara Srbije i to obavezu novinara da poštuje etiku i kulturu javne reči, ali i da poštuje privatnost.\nSavet navodi da su pojedini delovi tekstova na ivici pristojnosti. Tekst sadrži uvredljive kvalifikacije koje izlaze iz okvira dozvoljene kritike rada i ponašanja javnog funkcionera i predstvaljaju lične uvrede. Time su prekršene odredbe Kodeksa koje se odnose na obavezu poštovanja etike i kulture javne reči, kao i poštovanja dostojanstva i integriteta osobe o kojoj se piše.\nOdluku Komisije za žalbe Saveta za štampu na žalbu Vujković M. Branka prenosimo u celosti:\nKomisija za žalbe Saveta za štampu na sednici održanoj 30.4.2020. godine, većinom glasova donosi odluku: Tekstovima “50 inficiranih u Mačvanskom okrugu! Većina zaraženih iz Šapca” i “Da li su pokušaji zataškavanja zaraze doveli Šabac u ozbiljnu situaciju?” objavljenim 11. aprila 2020. godine u onlajn izdanju, “Podrinske” prekršile su tačke 2 i 4 Odeljka I (Istinitost izveštavanja) Kodeksa novinara Srbije, o obavezi novinara da pravi jasnu razliku između činjenica, koje prenosi, komentara pretpostavki i nagađanja i da, kad je neophodno, konsultuje što više izvora.\nOdlučujući o žalbi dr Branka Vujkovića, v.d.direktora Zavoda za javno zdravlje u Šapcu, članovi Komisije za žalbe ocenili su da se u oba teksta iznose spekulacije o tome da Vujković, kao direktor Zavoda i drugi funkcioneri lokalnog SNS lažu o broju pozitivnih na korona virus i pokušavaju da zataškaju razmere epidemije jer je do velikog broja zaraženih došlo tako su članovi SNS “pravili žurku”. Komisija, naravno, ne može da utvrdi da li je to tačno, ali smatra da je redakcija “Podrinskih” morala da proveri i potvrdi ove spekulacije pre objavljivanja, tim pre što se za njih ne navodi nikakav izvor, pa je i čitaocu teško da proceni koliko je reč o informacijama, a koliko o pretpostavkama ili nagađanjiima, Takođe, list je morao da informaciju o tome zatraži od onih koje optužuje za zataškavanje. Redakcija spekuliše o “mutnim radnjama” iza leđa građana, navodeći da je teško očekivati da dobije odgovore od Vujkovića, a da, koliko je poznato, nije ni pokušala da ga pozove i zatraži da odgovori.\nSavet za štampu izjasnio se i o žalbi Bobana Birmančevića, koji je takođe bio žrtva neodgovornog pisanja “Podrinskih”. Tekstovima “U koju rupu ste se zavukli”, “Alo smradovi?!” i “Prilozi za novu krivičnu prijavu”, objavljenim 5, 7. i 9. aprila 2020. godine u onlajn izdanju, “Podrinske” su prekršile obavezu novinara da poštuje etiku i kulturu javne reči, privatnost, dostojanstvo i integritet ljudi o kojima piše, navodi Komisija za žalbe Saveta za štampu. Po oceni Komisije za žalbe, sporni tekstovi ne sadrže samo kritičke stavove autora o radu i aktivnostima poverenika SNS-a, već i uvredljive kvalifikacije, uz korišćenje neprimerene terminologije, što Kodeks ne dozvoljava.\nOdluku Komisije za žalbe Saveta za štampu na žalbu Bobana Birmančevića prenosimo u celosti:\nKomisija za žalbe Saveta za štampu na sednici održanoj 30.4.2020. godine, većinom glasova donosi odluku: Tekstovima “U koju rupu ste se zavukli”, “Alo smradovi?!” i “Prilozi za novu krivičnu prijavu”, objavljenim 5, 7. i 9. aprila 2020. godine u onlajn izdanju, “Podrinske”\nprekršile su tačku 6 Odeljka IV (Odgovornost novinara) Kodeksa novinara Srbije, o obavezi novinara da poštuje etiku i kulturu javne reči,\nprekršile su i tačku 1 Odeljka VII (Poštovanje privatnosti), po kojoj je novinar mora da poštuje privatnost, dostojanstvo i integritet ljudi o kojima piše.\nOdlučujući o žalbi dr Bobana Birmančevića, poverenika Gradskog odbora Srpske napredne stranke Šabac, članovi Komisije za žalbe zaključili su da su sporni tekstovi napisani u formi komentara, odnosno kolumni, što je novinarska forma koja dozvoljava slobodnije izražavanje i iznošenje ličnih stavova autora. U spornim tekstovima, međutim, lični stav autora o Bobanu Birmančeviću, po mišljenju Komisije, saopšten je na takav način da prelazi granice dozvoljenog kritičkog mišljenja i sadrži lične uvrede na račun osoba o kojima piše (među kojima je i Birmančević), narušava njihov integritet i privatnost. Autor, između ostalog, koristi termin “smradovi”, “proziva” lokalne predstavnike SNS da objave spisak svojih ljudi koji su pozitivni na kovid- 19, insinuira da je Birmančević u vezi sa nekom novinarkom…Ovakvim tekstovima ne samo da se prelazi granica dobrog ukusa, već se krše i odredbe Kodeksa novinara. Iako Birmačević obavlja javnu funkciju u Šapcu i pravo na privatnost mu jeste suženo, to nikako ne znači da ga nema uopšte. Po oceni Komisije za žalbe, sporni tekstovi ne sadrže samo kritičke stavove autora o radu i aktivnostima poverenika SNS-a, već i uvredljive kvalifikacije, uz korišćenje neprimerene terminologije, što Kodeks ne dozvoljava.\nI na kraju još jedna primedba za koju nije potrebno da je primeti Savet za štampu. Udruženje “Podrinske”, preko koga se finansira istoimeni medij na konkursu grada Šapca za sufinansiranje medijskih projekata 2019. godine dobilo je 6.850.000, a u martu 2020. još 7000.000 dinara. Da li toliko košta kršenje kodeksa novinara uz neosnovane napade na političke neistomišljenike Dušana Petrovića i Nebojšu Zelenovića?\nNIS obnovio proizvodnju u Rafineriji nafte u Pančevu\nLjubav prema gitari preneta u istraživanje\nIvana Bogdanovski 29. aprila 2021. 29. aprila 2021.\nKatarina Popović 15. jula 2020. 30. avgusta 2020.\nSKRNAVIO TROBOJKU USRED NOVOG SADA: Đilasov Milogorac provocira dan pred veliki praznik!\nNikoleta Dragaš 14. septembra 2021. 14. septembra 2021.


SK ASI-MUR / СК АСИ-МУР / CS IAS-AIT / UC ASI-IWA : Blokada gradova i autoputa Beograd-Niš\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Čet 04 of Mar, 2021 [03:36 UTC]\nBlokada gradova i autoputa Beograd-Niš\nUtorak 02. May 2006. [23:23:00 UTC] (2559 čitanja)\nZbog neizvesne sudbine metalskog kompleksa sindikati najavljuju masovne proteste.\nKragujevac - Predsednik Sindikata metalaca Srbije Zoran Vujović i sindikalni vođa radnika Zastavine Fabrike automobila Zoran Mihajlović obratili su se pismom ministru privrede Predragu Bubalu i zatražili da Vlada Srbije rešava probleme metalskog kompleksa. Zatražili su od Vlade da ispuni obećanje i održi sednicu u Kragujevcu. Zatraženo je, takođe, da Bubalo i ministri Mlađan Dinkić i Slobodan Lalović prisustvuju predstojećem skupu Sindikata metalaca Srbije koji će biti održan u Kragujevcu, a jedna od tema biće i problemi metalskog kompleksa.\n- Evidentno je da je privreda suočena sa velikim nedaćama a metalski kompleks je u gotovo beznadežnom položaju. Privatizacija društvenih firmi u Kragujevcu i centralnoj Srbiji nikako se ne može nazvati uspešnom. Uprkos tome, Vlada Srbije ne nudi nikakva rešenja, niti stvara ambijent za privredni oporavak - kaže za Danas Mihajlović.\nOn ističe da Ministarstvo privrede umesto konkretnih rešenja za izlazak iz agonije najavljuje nova otpuštanja radnika u Zastava Kamionima, Fabrici automobila, Zastava Oružju i još nekim firmama.\n- Tender za privatizaciju Kamiona nije uspeo jer niko nije otkupio tendersku dokumentaciju te fabrike, a Ministarstvo privrede sada traži da se, uz otpremnine od po 100 evra po godini staža, otpusti još 900, od ukupno 1.500 zaposlenih u tom preduzeću. Od poslovodstva Zastava Oružuja traži se da otpusti još nekoliko stotina radnika. Istovremeno, sindikatu u Fabrici automobila poručujemo da počne da pravi novi socijalni program za zbrinjavanje novog broja prekobrojnih - naglašava Mihajlović.\nOn podseća da se na evidenciji društva Zastave zapošljavanje i obrazovanje (330) nalazi čak 5.000 Zastavinih radnika i dodaje da situacija u Industriji Filip Kljajić nagoveštava nova otpuštanja. Ukoliko status 330 ne bude rešen i ukoliko uslede nova otpuštanja u Zastavinim fabrikama i Filipu Kljajiću, krajem 2006. na ulici bi moglo da se nađe još oko 10.000 radnika.\n- Zbog takve situacije mi se pripremamo za ulične proteste. Zastavini i radnici još nekih kragujevačkih fabrika na ulicu će izaći oko 9. maja. Tada ćemo održati prvi protest pred kragujevačkom gradskom skupštinom. Odmah potom, sa radnicima iz Jagodine, Kruševca, Trstenika i još nekih gradova centralne Srbije organizovaćemo blokade autoputa Beograd-Niš. Ako i to ne da rezultate, krenućemo sredinom maja za Beograd - upozorava Mihajlović.\nKragujevčani ostaju bez posla (28. 4. 2006)\n[ Vreme izvršavanja: 0.09 sekundi ] [ Korišćena memorija: 3.85MB ] [ 159 upita baze podataka ] [ GZIP Disabled ] [ Opterećenje servera: 0.43 ]


Pajtić: Dobro što vlast širi toleranciju prema izbeglicama\nPredsednik Demokratske stranke (DS) Bojan Pajtić ocenio je da je dobro što vlast emituje poruke tolerancije prema izbeglicama, a ne šovinizma i mržnje kako je to činila devedesetih godina, ali je dodao da to čini iz koristi.\n„Vučićev režim gotovo u potpunosti kontroliše medije u Srbiji. Ako odluče da im je korisno da gradjani izraze netrpeljivost prema izbeglicama – odradiće medijsku kampanju na tu temu. Ako im je politički profitabilno da kreiraju atmosferu tolerancije – opet će to lako uraditi preko medija koje kontrolišu“, kazao je Pajtić za dnevni list Danas.\nLider DS-a ukazao je i na važnost da se teret eventualnog prijema izbeglica rasporedi ravnomerno, na više desetina mesta i gradova.\n„Tako se obezbedjuju uslovi za pristojnu zdravstvenu i bezbednosnu zaštitu za zbrinjavanje, a tako se smanjuju i tenzije u društvu“, rekao je Pajtić.\nOn je ocenio i da je aktuelna Vlada Srbije desničarska i da kontroliše desničarske huligane, što se pokazalo u skoroj prošlosti kada nije bilo nemira ni za vreme Parade ponosa, niti nakon potpisivanja Briselskog sporazuma.\n„Očigledno je da su huliganske grupe, koje su u sličnim prilikama do pre samo nekoliko godina razbijale Beograd, u nekoj vrsti koordinacije s vlastima ili ljudima bliskim sadašnjim vlastima. Da je neko iz DS potpisao Briselski sporazum, verovatno bi bio razapet na Terazijama kao izdajnik“, dodao je Pajtić.


Stari savski most se seli na Novi Beograd, čeka se lokacija\nPolitika\t12.09.2018 22:29\nTačna pozicija čuvenog zelenog luka znaće se kada CIP završi projekat posle čega će uslediti izdavanje građevinske dozvole i izbor izvođača radova\nNedoumice oko toga koja će biti nova adresa Starog savskog mosta, kada naredne godine počne selidba njegove konstrukcije u delovima, više nema. Ova saobraćajnica koja Savu premošćava već 76 godina biće postavljena između Novog Beograda i Ade Ciganlije. Govoreći juče o uređenju Savskog keja u Bloku 70a, zamenik gradonačelnika Goran Vesić podsetio je da će taj kraj biti nova adresa starog zelenog luka.\n– Direkcija za građevinsko zemljište će u rebalansu budžeta odvojiti novac za uređenje Savskog keja u ovom bloku. Radovi će moći da počnu u roku od šest meseci do godinu dana i plan je da se on uredi kao što je sređena Sava promenada. Trenutno CIP radi projekat, a kada ga završe, znaćemo tačnu poziciju gde će se most nalaziti – kazao je Vesić dodavši da je plan da se u tom delu napravi i veliki parking.\nKako je nedavno ukazano, rasklapanje i preseljenje delova Starog savskog mosta vodenim putem počeće čim budu postavljene šine na Mostu na Adi što bi trebalo da se okonča do narednog juna.\nKrajem januara ove godine potpisan je ugovor između Direkcije za građevinsko zemljište i CIP-a za izradu idejnog projekta za novi, beli, lučni savski most sa četiri kolovozne trake, šinama za tramvaje i metro i pešačkim i biciklističkim stazama, odnosno za most koji će nići na mestu Starog savskog. Rok za taj posao je, kako je tada istaknuto, oko 300 dana. Kada bude završen, što je otprilike kraj novembra, sledi izdavanje građevinske dozvole i izbor izvođača radova.\nPre toga, zadatak CIP-a biće i da utvrdi najbolji način za demontažu Starog savskog mosta i preseljenje. CIP će se, ako bude potrebno, pozabaviti i dogradnjom starog mosta, ako njegova trenutna dužina ne bude dovoljna na novoj adresi.\nGlavni razlog nadležnih za gradnju novog mosta na mestu starog je što je, kako već duže ističu, kapacitet postojećeg mali za trenutni saobraćaj i što je rastojanje stubova kod starog 106 metara, a kod novog će biti 150. Drugi razlog je bezbednosni, jer su ispod sadašnjeg mosta drveni šipovi, a treći je estetski. To je možda i najvažnije, ako se ima na umu da oko starog mosta niče futuristički „Beograd na vodi”.\nOtkako su obznanjeni razlozi zbog kojih će stari most biti preseljen, stručna javnost ne miruje. Samo u našem listu u više navrata stručnjaci iz oblasti mostogradnje isticali su da Stari savski most nije problematičan za plovidbu brodova, ali i da nisu dotrajali drveni šipovi. Poznavaocima saobraćajne problematike sporan je i argument nadležnih da će novi most poboljšati protočnost dodajući da će se to rešiti tek kada kroz Beograd prođe metro.\nStari savski će ubuduće biti pešački i biciklistički, a njegov naslednik, kada bude izgrađen, imaće znatno više saobraćajnih funkcija. Ipak, ono što se za sada ne spominje, a što je možda i najvažnije za žitelje prestonice, jeste pitanje funkcionisanja tramvajskog saobraćaja dok se ne izgradi novi most na mestu starog. Ne treba mnogo mudrosti da se zaključi da će, kada postavljanje šina bude završeno, na Most na Adi biti preusmereni svi tramvaji koji Stari savski koriste za prelazak u Novi Beograd.\nDok će se žitelji Banovog brda koji koriste tramvaj 13 posle osposobljavanja Mosta na Adi voziti kraćom trasom do najmnogoljudnije opštine, situacija za korisnike vrlo prometnih linija 7 i 9, kao i za putnike na liniji 11, biće znatno drugačija. Ovi putnici, jasno je, voziće se obilaznom trasom i ostaće bez važnih stanica na Novom Beogradu.\nTramvaji bi, kada se osposobi Most na Adi, iz pravca Jurija Gagarina trebalo da idu kroz Ulicu antifašističke borbe pored „buvljaka”, onda levo u Bulevar Milutina Milankovića, pa opet u Antifašističke borbe, pa u Bulevar heroja sa Košara i onda na most.\nKako bi se nadomestilo preusmeravanje prometnih tramvaja, po svemu sudeći, moraće da se uvedu alternativne linije. Kada je reč o novim tramvajskim linijama, nezvanično se pominje uvođenje linije Kneževac – Novi Beograd. Kada bude izgrađen novi savski most, postoji čak i mogućnost da kroz Beograd protutnji tramvaj koji će prolaziti i preko novog i preko Mosta na Adi.\nNemereljiva šteta: UNIŠTENA ŠUMA na levoj obali DunavaSpreman novi statut Grada Beograda, kakve promene nas očekujuBeograd 'zatvoren': Evo koje ulice da izbegavateMUP: Molimo za razumevanje, maksimum obezbeđenja, zatvaraju se ulicePljusak i grmljavina u Beogradu, 'potoci' na ulicama u RakoviciNova usluga u Beogradu – privremeni boravak osoba sa smetnjama u razvojuRadost na Zvezdari: Obnovljeno igralište za klince u Učiteljskom naseljuVojska postavila most do plaže LidoVeliko ratno ostrvo i druge zanimljivosti Zemuna'Hemijski udar': Prosute hemikalije u zgradi na VračaruNajavljeno nevreme, sve gradske službe u pripravnostiGrad Beograd od Bus-plusa uzeo 7,9 milijardi dinaraUspostavljen tramvajski saobraćaj preko Mosta na AdiPešačke zone u centru prestonice: Parking samo lokalnim stanarima, senzor 'čita' tabliceKod privatnika klima hladi, u autobusima GSP-a – kako kojaMasovno čišćenje: Pauk pokupio 100 vozila na UšćuŽive uz deponiju na vodiEVO zašto ne rade klime u busevimaKazne za prevoznike koji ne uključuju klima-uređaje u autobusimaDespot Stefan Lazarević dobija spomenik u Beogradu


Vesti online / Vesti / Svet / Bin Ladenov telohranitelj stiže u Crnu Goru\nSAD su zahvalne vladi Crne Gore zbog spremnosti da podrži napore SAD da zatvori pritvorski objekat Gvantanamo, navodi se u saopštenju Pentagona, prenosi AP.\nPrebacivanje Abdela Malika Ahmeda Abdela Vahaba al-Rahabija, koji je u Gvantanamu od januara 2002. godine, preporučilo je šest agencija i odeljenja američke vlade, saopštio je Pentagon.\nPrema navodima Vikiliksa i Njujork tajmsa, Rahabi je bio telohranitelj bivšeg lidera Al Kaide Osame bin Ladena sa kojim je bio i u rodbinskim vezama.\nUhapšen je u decembru 2001. godine u grupi sa 31 pripadnikom Al Kaide.\nU zatvoru je od njegovog otvaranja nešto posle američke invazije na Avganistan krajem 2001. godine, boravilo 780 zatvorenika.\n* Otkriven: Bivši marinac čuvao sliku mrtvog Bin Ladena\n* Bin Ladenov sin poziva: Napasti Ameriku i njene saveznike\n* Bin Ladenov testament - kome idu milioni?\nEX YU Bivši telohranitelj Bin Ladena prebačen u Crnu Goru\nSRBIJA Ameri nam uvalili komandante Al Kaide i trenere samoubica\nSVET Otkriven: Bivši marinac čuvao sliku mrtvog Bin Ladena


► Američka privredna komora: Siva ekonomija, jedan od tri goruća problema u\nSiva ekonomija je jedan od tri goruća problema u poslovnom svetu u Srbiji, jer kao nelojalna konkurencija pogađa sve industrije, rekla je danas predsednica Američke privredne komore (AmCham) Jelena Pavlović.\nOna je na konferenciji "Nelegalna trgovina - Međunarodna i lokalna perspektiva", rekla da siva ekonomija umanjuje prihode države i privrede, i time onemogućava brži privredi rast.\n"Uprkos prošlogodišnjem rekordnom prilivu direktnih stranih investicija (u Srbiju) od oko 2,4 milijarde evra, domaće privatne investicije činile su skromnih devet odsto bruto domaćeg proizvoda (BDP), pa postoji veliki prostor za unapređenje borbe protiv sive ekonomije, a time i uslova poslovanja kako bi rasla ulaganja i domaćih privrednika", rekla je Pavlović.\nDodala je da sivu ekonomiju prate kriminalitet, šverc, falsifikovanje robe, "pranje novca" i korupcija što je sve "ozbiljna pretnja privredi i društvu u celini".\nDržava je, ocenila je ona, dosta uradila u borbi protiv sive ekonomije, a posebno u Upravi carina, tržišnoj inspekciji i Poreskoj upravi, ali da čeka je još dosta posla i istakla da posebna pažnja treba da se posveti ilegalnoj trgovini "onlajn".\nIzvršni urednik "The Economist Intelligence Unit", svetskog lidera u globalnim biznis istraživanjima, Kristofer Klejg, rekao je da je Srbija na 57. mestu među 84 zemlje sveta po svetskom indeksu mogućnosti za nelegalnu trgovinu.\nZemlje su tu ocenjene na osnovu politike i zakona za sprečavanje sive ekonomije, po korupciji, pranju novca, zaštiti intelektualne trgovine, institucijama koje sprovode zakone, poreskoj i carinskoj politici.\n"Srbija se u odnosu na zemlje Evrope nalazi na 29. od 34. mesta, a iza nje su, pored Crne Gore i Bosne i Hercegovine Rusija, Belorusija i Ukrajina", rekao je Klejg.\nProdekan za finansije i međunarodnu saradnju na Ekonomskom fakultetu u Beogradu Saša Ranđelović rekao je da je po istraživanju publikacije tog fakulteta "Kvartalni monitor", siva ekonomija u Srbiji čini oko 30 odsto BDP i iznad proseka je zemalja Centralne i Istočne Evrope.\n"Siva ekonomija u Srbiji čini oko 30 odsto BDP i na nivou je 2012. godine", rekao je Aranđelović.\nUkazao je da je siva ekonomija 2013. i 2014. godine znatno porasa, a da je 2015. godine kada su počele da se donose mere za suzbijanje, počela da pada, ali da je sada tek neutralisan rast iz te dve godine.\nOn je rekao da je neophodna reforma Poreske uprave uz njeno jačanje i nagrađivanje za obavljene poslove.\nDodao je da treba jačati i specijalizovati upravne sudove i u Zakon o budžetskom sistemu uneti odredbu da je nedozvoljena poreska amnestija.\nPredsednik Fiskalnog saveta Pavle Petrović rekao je da je zahvaljujući pojačanoj borbi protiv sive ekonomije u 2016. godini i 2017. godini i boljoj naplati poreskih prihoda od oko dve milijarde evra, smanjen deficit u državnom budžetu.\n"U borbi protiv sive ekonomije treba povećati broj inspektora sa sadašnjih 500 na 1.000 i biti fleksibilniji u nagrađivanju, kako mladi stručnjaci ne bi odlazili iz te službe", rekao je Petrović.\nOn je ocenio da je neophodno analizirati rezultate nagradne igre "Uzmi račun i pobedi" koja, po njegovoj oceni, izgleda da nije donela značajnije rezultate u naplati prihoda.\n"Možda bi na podizanje svesti o potrebi plaćanja poreza više uticalo ulaganje novca od naplate poreskih prihoda u izgradnju prečistača za vodu, uklanjanje divljih deponija i druge objekte značajne za građane, nego što utiče nagradna igra", rekao je Petrović.\nAmerička privredna komora na Kosovu saopštila je danas da je bezuslovno ukidanje kosovskih taksi na uvoz robe iz Srbije i BiH od presudnog značaja i da bi takav potez bio dokaz posvećenosti...\nPredsednik Izvršnog odbora Rajfajzen (Raiffeisen) banke Zoran Petrović izabran je za novog predsednika Upravnog odbora Američke privredne komore u Srbiji (AmCham) na period od dve godine,...\nAmCham: Poslovna klima u Srbiji slabija, rizik dostupnost radne snage


Tramp je u četvrtak rekao da će se SAD povući iz tog dogovora, čime je ispunio jedno od svojih glavnih predizbornih obećanja, ali je privukao kritike lidera širom sveta.\nOn kaže da bi njegova administracija trebalo da započne razgovore o ponovnom pridruživanju pariskom dogovoru ili da dobije novi dogovor, sa boljim uslovima za SAD, navodi Rojters.\nAMERIKA OKRENULA LEĐA Razvod Trampa i Evrope imaće DUGOTRAJNE I VEOMA BOLNE POSLEDICE\nAltmajer je rekao da je Trampova odluka "razočaravajuća", dodavši da se jedan od najbitnijih saveznika povukao iz borbe protiv klimatskih promena jednim potezom pera.\n- Na kraju, vlada SAD će naštetiti svojoj ekonomiji, podržavajući iluziju da se klimatska promena može ignorisati - rekao je Altmajer.\nOn očekuje se da Kina i Evropska unija demonstriraju zajedništvo u borbi protiv globalnog zagrevanja na samitu u Briselu.\nSastanak kineskog premijera Li Kećianga i najviših zvaničnika EU biće završen zajedničkim saopštenjem u kome će se izraziti apsolutna posvećenost EU i Kine potpunom sprovodjenju pariskog dogovora.


ambasador francuske - Dnevni list Danas\nPočetna » ambasador francuske\nAmbasador Francuske u Srbiji Žan-Luj Falkoni izjavio je da Srbija ima svoje mesto u Evropskoj uniji, što je jasna činjenica još od Solunskog samita 2003. odine, i savetovao joj da nastavi sa ekonomskim reformama, jer su makroekonomski trendovi veoma pozitivni.\nAmbasador Francuske Njegova Ekselencija Frederik Mondoloni posetio je danas Istraživačku stanicu Petnica. Tom priliko održao je predavanje o klimatskim promenama i otvorio izložbu „Svi aktivni u borbi protiv klimatskih promena!“\nČanak: Zatvoriti sva pregovaračka poglavlja sa EU do 2023.\nSpoljnopolitički prioritet Srbije je članstvo u Evropsku Uniju(EU), 52 odsto građana podržava evropske integracije, izjavio je Predsednik Odbora za evropske integracije Nenad Čanak u razgovoru sa ambasadorom Francuske u Srbiji Federikom Mondolonijem.\nAmbasador Francuske posetio Danas\nFrederik Mondoloni, ambasador Francuske u Srbiji, posetio je redakciju Danasa.\nPiše: S. D. 17. 5. 2018.\nVučić: Konstantan napredak odnosa sa Francuskom\nPredsednik Srbije Aleksandar Vučić primio je ambasadora Republike Francuske Frederika Mondolonija, sa kojim je razgovarao o bilateralnim odnosima, situaciji u regionu i evropskim integracijama, piše u saopštenju iz predsednikovog kabineta.\nMondoloni: Francuska podržava Srbiju na njenom evropskom putu\nPredsednik Republike Srbije Aleksandar Vučić primio je danas ambasadora Republike Francuske Frederika Mondolonija, koji mu je uručio pismo predsednika Emanuela Makrona.


Ban Ki Mun: Asadov režim glavni krivac za krvoproliće : Nadlanu.com\nObjavljeno 8. jun 2012. / 10:20:43\nAnan je u četvrtak pozvao podeljeni Savet bezbednosti UN da zapreti "posledicama" ako Al Asad ne prekine nasilje.\nPrvi put od stupanja na snagu njegovog mirovnog plana u šest tačaka, Anan je potvrdio da se plan ne primenjuje.\nOn je istakao da je vreme da najmoćnije telo UN i šira međunarodna zajednica pojačaju pritisak kako bi osigurali primenu plana ili da počnu da razmatraju druge mogućnosti za okončanje krvoprolića.\nIzaslanik UN pozvao je Savet bezbednosti da ukaže da će, ako njegov plan ne bude u potpunosti primenjen, biti "posledica", što obično znači sankcije, naveo je AP.\nU novim sukobima prethodnih dana u Siriji poginule su desetine ljudi, uključujući žene i decu, a mirovnim posmatračima UN nije dozvoljeno da priđu mestima gde su se desila ubistva.\nGeneralni sekretar UN Ban Ki Mun rekao je Savetu bezbednosti da se rad patrola UN u Siriji redovno ometa i da su ponekad i meta napada.\nAnan, Ban i generalni sekretar Arapske lige Nabil El Arabi obratili su se u četvrtak Generalnoj skupštini UN, a zatim tri sata iza zatvorenih vrata razgovarali sa članovima Saveta bezbednosti o načinima da nateraju sirijsku vladu da primenjuje Ananov plan.\n"Opasnost od sveobuhvatnog građanskog rata je trenutna i stvarna, sa katastrofalnim posledicama za Siriju i region", kazao je Ban.\nArapske zemlje su poručile da najmoćnije telo UN treba da uvede Siriji nevojne sankcije.\nSAD i njihovi evropski saveznici mesecima su neuspešno pokušavali da se uvedu sankcije Siriji, ali Rusija i Kina dva puta su uložile veto na rezolucije Saveta bezbednosti. Moskva i Peking se protive i svakoj spoljnoj vojnoj intervenciji i nasilnoj promeni režima.\nAnan je izjavio da se vode preliminarni razgovori o osnivanju "kontakt grupe" koju bi činile zemlje koje mogu da utiču na obe strane sirijskog sukoba da prekinu nasilje. U njen rad mogao bi, prema njegovim rečima, da bude uključen i Iran.\nMeđunarodna zajednica je jedinstvreno podržala njegov mirovni plan, rekao je Anan i dodao da sada to jedinstvo treba preneti na novi nivo.\nInače će se, kako je istakao, Sirija verovatno suočiti s "brutalnom represijom, masakrima, sektaškim nasiljem i čak sveobuhvatnim građanskim ratom".\nOn je upozorio da "pojedinačne akcije ili intervencije neće rešiti krizu".\n"Ako istinski zajednički podržimo jedan proces i delujemo i govorimo jednim glasom, verujem da je još moguće da izbegnemo najgore i omogućimo Siriji da izađe iz ove krize", rekao je Anan.\nNJUJORK, 8. juna 2012. (Beta-AP)\nban ki munBašar al Asadsirijaun


Predavanje o Tribunalu - podsticaj za izgradnju mira | Međunarodni krivični sud za bivšu Jugoslaviju\nPredavanje o Tribunalu - podsticaj za izgradnju mira\nUgljevik, 24. april 2014.\nNa pitanje Almira Alića, gostujućeg predavača MKSJ-a, šta su novoga naučili o Haškom tribunalu, jedna učenica iz Srednje škole “Mihajlo Petrović Alas” u Ugljeviku je iskreno odgovorila: “Sve, jer skoro ništa nisam znala”.\nPosljednja u nizu gostujućih predavanja u BiH u ovoj školskoj godini, prezentacija u Ugljeviku je ponovo pokazala važnost nastavka dijaloga s mladima po pitanjima ratnih zločina, u sklopu šireg konteksta suočavanja s prošlošću.\n“Predavač nam je objasnio funkcionisanje Tribunala, ali i drugih organizacija vezanih za suđenja za ratne zločine”, komentarisao je jedan srednjoškolac iz Ugljevika cijeneći ulogu Tribunala pozitivnom uz napomenu “da se još mora raditi na tome, jer vjerujem da postoji još odgovornih za ratne zločine”.\nSrednjoškolci iz Ugljevika su veoma dobrim ocijenili gostujuće predavanje predstavnika MKSJ, a velik broj vjeruje da je i pored velikih poteškoća ipak moguće pomirenje među zajednicama na prostoru bivše Jugoslavije. Upitana kako, jedna osamnaestogodišnja učenica je odgovorila: “Upravo održavanjem ovakvih prezentacija, koje podstiču mlade da šire mir”.


Nedostatak gasa u Evropi, za koji se okrivljuje Rusija, doveo je do skoka cena energenata, naveo je Rojters, koji podseća da Moskva poriče da manipuliše zalihama.\nSimsonova je rekla da će prisustvovati konferencijama u Azerbejdžanu i Vašingtonu u februaru, na kojima će se razgovarati o načinima za povećanje isporuke gasa Evropi.\n-Nivo uskladištenog gasa u EU je znatno niži nego inače u ovo doba godine, rekla je ona novinarima.\n-Moja poruka je da Evropa ima snažnu, dobro diversifikovanu i otpornu gasnu infrastrukturu i jasne procedure solidarnosti u slučaju vanrednih situacija, istakla je ona.\n-Ali moramo da ostanemo izuzetno oprezni, da poboljšamo našu spremnost na rizik i ojačamo solidarnost između država članica, dodala je Simsonova.


Blagi pad nezaposlenosti po evidenciji NSZ | Kamatica\nPočetna > vest > Blagi pad nezaposlenosti po evidenciji NSZ\nBlagi pad nezaposlenosti po evidenciji NSZ\nTekst objavljen: 22.07.2015 11:56\n''U ovom periodu svakako je uvek prisutno smanjenje broja nezaposlenih na našoj evidenciji zbog sezonskih radova i nekih drugih elemenata'', rekao je za RTS Martinović.\nNa konstataciju da se u prvih šest meseci zaposlilo 117.000 ljudi sa evidencije NSZ, on je istakao da se zapošljavanje beleži u svim oblastima, ali da je najdominantnije u oblasti prerađivačke industrije, u oblasti proizvodnje i prerade hrane, trgovine na veliko i malo, u oblasti usluga.\n''Beležimo zapošljavanje u svim oblastima, ali ovo su neki procenti koji su malo veći'', rekao je Martinović dodajući da ima kako trajnih, tako i sezonskih poslova.\nKako kaže, kada se pogleda struktura zapošljavanja od 117.000 njih oko 60 odsto je zaposleno na određeno vreme što je jedan od dominantnijih oblika zapošljavanja.\nPrema njegovim rečima, negde više od 20 odsto se zaposlilo na neodređeno vreme, a preostali procenat ide na lica koja se zapošljavaju van radnog odnosa, privremeno, na povremenim poslovima, ugovorom o delu ili nekim drugim oblikom.\n''Za vreme sezonskih radova svakako je je prisutno i pojačano zapošljavanje u sivoj zoni. Te evidencije nemamo, ali znamo da veliki broj neregistrovanih poslodavaca u oblasti poljoprivrede svakako zapošljava i ona lica za koja nemamo evidenciju'', rekao je Martinović.\nKada je reč o starosnoj strukturi, direktor NSZ kaže da je posebno dobra informacija da je povećan broj zapošljavanja mladih.\nO tome, kako ističe, govori činjenica da je u ovom peridu zaposleno 39 odsto osoba do 30 godina koje, inače, spadaju u teže zapošljivu kategoriju.\nPrema njegovim rečima, osobe starije od 50 godina nisu se zapošljavale u velikom procentu, a o tome govori i činjenica da se tek negde oko 14 odsto njih zaposlilo.\n''Primetno je da se najveći broj lica sa srednjom stručnom spremom zaposlilo, negde više od 60 odsto od ukupnog broja. Među tim licima ima i onih sa kvalifikacijama za koje poslodavci iskazuju interesovanja, ali i onih koji se zapošljavaju bez obzira na svoje kvalifikacije ukoliko poseduju neke veštine ili znanja poput vozača motornih i teretnih vozila, lica u oblasti grđevinarstva'', rekao je Martinović.\nOn je naveo i da ima veliki broj njih koji su zainteresovani za određene obuke koje im mogu omogućiti brzu zapošljivost i podizanje stepena njihovih kompetencija.\n''U ovom periodu raspisan je javni tender za sprovođenje obuka za 2015. godinu. Zahvaljujući obezbeđenim sredstvima omogućićemo obuke za oko 1.300 lica i više od 500 osoba sa invaliditetom'', rekao je Martinović dodajući da najveće interesovanje vlada za obuke za jezik, IT veštine, zavarivače, bravare.\npavle 01.10.2015 14:11\nPovećajte zapošljavanje osoba sa invaliditetom.u Srbiji u Privatnome Sektoru.2015\nporast zaposlenih zapošljavanje mladih zapošljavanje NSZ


ZELENA EKONOMIJA ŠANSA ZA RAZVOJ - Glas Podrinja\nniis 686 ▲ 0,44%\n(26. jul 2012.)\nVELIKI POTENCIJAL UPOTREBE OBNOVLjIVIH IZVORA ENERGIJE\nZELENA EKONOMIJA ŠANSA ZA RAZVOJ\nStručnjaci smatraju da Srbija ima ogroman potencijal u oblasti zelene ekonomije, koja obuhvata obnovljive izvore energije, organsku poljoprivredu i energetsku efikasnost. Velike mogućnosti posebno su izražene u oblasti poljoprivrede, pošto se ostacima strnih žita, odnosno njihovom preradom u pelet, mogu grejati čitava naselja\nU procesu približavanja Evropskoj uniji Srbija mora da dostigne, za naše uslove, veoma rigorozne standarde u oblastima ekološke politike i održivog razvoja. Poštovanjem ekoloških principa vodi se odgovorna politika prema budućim generacijama, a pravilnim sprovođnjem strategije održivog razvoja pruža se mogućnost ekonomskog razvoja države. Dr Dejan Pavlović, predsednik Zelenih Srbije “ Pokret za Šabac, smatra da pravna i fizička lica mogu imati direktnu finansijsku korist proizvodnjom energije iz obnovljivih izvora.\n- Zelena ekonomija predstavlja transformaciju tehnoloških procesa proizvodnje, čime se omogućava efikasnije iskorišćavanje prirodnih resursa i smanjenje štetnih uticaja po životnu sredinu. Suština zelene ekonomije je u korišćenju obnovljivih izvora energije, energetske efikanosti i organske poljoprivrede u kojoj je cilj da se upotreba hemijskih sredstava eliminiše ili barem smanji na najmanju moguću meru. Zelena ekonomija sadržana je i u Strategiji o održivom razvoju naše države, pri čemu osim značaja u oblasti očuvanja životne sredine njen potencijal pronalazimo i u mogućnosti ravnomernog regionalnog razvoja, odnosno unapređenja kvaliteta života u lokalnim zajednicama “ objašnjava dr Pavlović.\nOrgomne šanse za razvoj i uštedu postoje u poljoprivredi, pošto se ostaci strnih žita mogu koristiti za grejanje. Direktor Direkcije za poljoprivredu Predrag Srdanović navodi da su pojedinci već prepoznali prednosti alternativnih izvora energije.


Predsednica Atifete Jahjaga se sastala sa Predsednikom Hrvatske, g. Ivo Josipovićem - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Republike Kosovo DR. VJOSA OSMANI - SADRIU\nKan. i nadležnosti\nKriterija i Postupke\nOdeljenje za informisanje\nPredsednica Atifete Jahjaga se sastala sa Predsednikom Hrvatske, g. Ivo Josipovićem\nPredsednica Republike Kosovo, gospođa Atifete Jahjaga, danas se sastala sa Predsednikom Republike Hrvatske, gospodinom Ivo Josipovićem, u Minhen Nemačke, gde se održava 49. međunarodna Konferencija o bezbednosti.\nPredsednica Jahjaga i Predsednik Josipović su razgovarali o produbljivanju saradnje između Republike Kosovo i Republike Hrvatske, o procesima kroz koje prolazi ceo region Balkana, o procesu normalizacije odnosa između Republike Kosovo i Republike Srbije.\nPredsednica Jahjaga je ocenila kao vrlo važno članstvo Hrvatske u EZ-e i naglasila da će to pomoći sve države regiona Balkana na njihovom putu u pravcu evropskih integracija. Ona reče da Hrvatska može da pomogne Kosovo u oblasti integracija i takođe i za okončanje potrebnih reformi koje se traže ovim procesom. Ona reče da odnosi između Kosova i Hrvatske su primer za sve druge države i istakla da saradnja treba da se još više produbi u svim oblastima, političkim, ekonomskim i u investicije.\nPredsednica Jahjaga reče da Republika Kosovo je učinila važan napredak u njenoj evropskoj agendi i u toku je ispunjavanja standarda koji će joj omogućiti ubrzanje integracije u EZ-e. Ona reče da Republika Kosovo se dokazuje ka stabilna zemlja koja promoviše i dobrosusedstvo.\nGovoreći o odnosima sa Republikom Srbijom, Predsednica Jahjaga je istakla da dijalog koji se odvija u Brisel, uz posredovanje EZ-e i snažnu podršku SAD-e, doprinosi relaksaciji i normalizaciji odnosa između dve suverene i nezavisne države. Ona reče da sastanak na nivou Predsednika koji će se ubrzo održati pod organizacijom EZ-e, pomoći normalizaciju odnosa između dve države i doprineće miru i stabilnosti u regionu.\nPredsednica Jahjaga je pozvala Predsednika Josipovića da poseti Kosovo u bliskoj budućnosti, što je sa zadovoljstvom prihvaćeno od hrvatskog Predsednika.\nPredsednik Josipović je ocenio kao vrlo dobre odnose između dve zemlje i istakao da ih treba još više produbiti. On reče da Hrvatska podržava Kosovo u procesu evropskih integracija i da će je pomoći i u oblasti privrede i ostalim oblastima. On reče da je regionalna saradnja važna i doprinosi procesu evropskih integracija.\nSreda / 14.07.2021\nCeremonija predaje zastave Olimpijskom timu koji će predstavljati Kosovo na Olimpijskim igrama u Tokiu\nPoruka predsednice Republike Kosovo NJ.E. dr Vjose Osmani povodom nacionalnog praznika Francuske - Dana Bastilje\nUtorak / 13.07.2021\nCeremonija predaje zastave Olimpijskom timu\nSreda / 14.04.2021\nNova predsednica Kosova kaže da Srbija treba da odgovara za „genocid“\nUtorak / 06.04.2021\nVjosa Osmani-Sadriu: 38- godišnja predsednica Kosova preuzela dužnost\nPonedeljak / 05.04.2021\nKosovski Parlament izglasao Vjosu Osmani za predsednicu\nSkupština Republike Kosova\n© 2018 - Ured Predsednika Kosova


Da podsetimo, nakon raskola u Srpskoj radikalnoj stranci i u bečejskoj organizaciji je došlo do prelaska članova u novoosnovanu Srpsku naprednu stranku, pa su oduzeti mandati bivših radikala Gorana Matića, Saila Markovića i Verice Nikolić, a njihova mesta su u lokalnom parlamentu zauzeli Dušan Stefanović, Stojan Stojanović i Nebojša Kolarski.\nO tome da li će posle ponovnog preuzimanja mandata doći do promena u vladajućoj skupštinskoj većini, Goran Matić, predsednik Opštinskog odbora SNS-a je na konferenciji za novinare rekao: „Nakon odluke Ustavnog suda da su pojedine odredbe Zakona o lokalnim izborima u suprotnosti sa Ustavom, SNS očekuje da se njihovim odbornicima vrate protivustavno oduzeti mandati. Ovakav splet događaja je još jedan pokazatelj kako republička vlast na čelu sa Demokratskom strankom poštuje Ustav i ustavne odredbe. Nama je ostalo da sačekamo da se odluke Ustavnog suda objave u Službenom glasniku i da se naša dva od tri odbornika vrate u Skupštinu opštine. Gospođa Verica Nikolić je, nažalost, preminula, pa ćemo čekati odluku Skupštine i suda kome će pripasti taj mandat. SNS će i u narednom periodu u Skupštini opštine delovati kao opoziciona stranka i nastaviti da kritikuje ovu nesposobnu i katastrofalnu vlast“.\nMatić je komentarisao i rad lokalne samouprave rekavši da je vlast „na nesreću preuzela Demokratska stranka i deo Mađarske koalicije. SNS poziva lokalnu vlast na čelu sa DS-om da javno prikaže rezultate svog dvogodišnjeg nerada, svoje prikrivene nesposobnosti i lažno proevropsko delovanje. Nastupajući pod sloganom ‘Za evropski Bečej’ Demokratska stranka nas je dovela na sam rub propasti. Fabrike su ugašene, radnici su ostali bez zaposlenja, a privreda više ne postoji. Gospodo na vlasti, zar je u evropskom Bečeju centar neosvetljen u 21. veku, šahtovi su bez poklopaca, neasfaltirane su ulice, osim onih u kojima žive vaši članovi?“, pitao je Matić. Predsednik Opštinskog odbora SNS je svoje tvrdnje potkrepio izgledom puta kod zubne ambulante, putem do Bačkog Petrovog Sela, pružnim prelazima, ulicom dr Imrea Kiša, trošenjem novca za dan grada, „napadanjem“ odluke o parkiranju, postavljanjem betonskih kugli na trotoare, aferama u javnim preduzećima i licitacijom za zakup državne zemlje.\nViše iz ove kategorije « Akcija grupe „Kosmopolite“: Svaki potpis više, mrak u gradu briše\tG17 plus za decentralizaciju: Slušaće građane »


Majstorović: Pitanje je kako bi izgledao zdravstveni sistem Srbije bez pomoći EU - European Western Balkans\nBEOGRAD – Tretirajući samo jednu stranu, konkretno kinesku, kao nekog ko je prevashodno doprineo boljitku srpskih građana, Srbija rizikuje da se predstavi kao nesolidaran i nekredibilan partner Evropske unije, poručio je Srđan Majstorović predsednik Upravnog odbora Centra za evropske politike (CEP), gostujući na televiziji N1.\nOn je podsetio da je EU u prethodnom periodu pružila ogromnu pomoć Srbiji i njenom zdravstvenom sistemu kroz različite donacije i investicije.\n“Pitanje je kako bi izgledao zdravstveni sistem Srbije i na koji način bi odgovorio na izazove da EU već godinama ne ulaže značajna sredstva za reformu zdravstvenog sistema”, rekao je Majstorović.\nOn je ocenio da je strateška komunikacija između EU i Srbije doživela veliki neuspeh.\n“Prirodno je da se građani EU koji kroz poreze finansiraju jačanje srpskih kapaciteta pitaju da li je Srbija kredibilan kandidat koji će iskreno pristupiti članstvu i sprovodiiti svoje obaveze, kada na ovaj način favorizuje nekoga ko je došao tu da na jeftin način, veoma vidljiv u medijima, dobije velike političke poene”, istakao je Majstorović ispred CEP-a.\nOn je objasnio da se kampanja o kineskoj pomoći odrazila na percepciju pomoći i solidarnosti i da se EU tradicionalno ne prepoznaje kao glavni donator u Srbiji.\n“Odgovornost za to je podeljena. Sa jedne strane, Evropska unija bi morala sa mnogo više mudrosti da pristupi tom strateškom komuniciranju svih programa i načina pomaganja Srbiji u transformacijama društva. Ali veći deo leži ipak na vlastima u Srbiji”, rekao je Mastorović dodajući da bi one trebalo da nedvosmisleno, pravovremeno i veoma objektivno imaju odnos prema pomoći koja dolazi iz EU, a ne da je diskriminišu na emotivan način u odnosu na pomoć koja dolazi iz drugih zemalja.\nKomentarišući Samit u Zagrebu održan putem video konferencije, Majstorović je ocenio da se u javnosti u Srbiji mnogo više pažnje posvećeno određenim terminološkim izrazima u odnosu na ono što je suština sastanka.\n“Što se tiče terminologije, ona je vrlo jasno definisana u novoj metodologiji u kojoj se citiram kaže ‘članstvo Zapadnog Balkana u EU je rezultat koji je u skladu sa političkim ekonomskim i bezbednosnim interesima EU’. Sama činjenica da su isti ti šefovi država i vlada nedavno doneli odluku o otvaranju pristupnih pregovora sa Albanijom i Severnom Makedonijom vrlo jasno pokazuje u kom će pravcu države ZB u budućnosti ići, gde leži njihova budućnost”, kazao je Srđan Majstorović.\nPrema njegovim rečina, debata oko terminologije odvlači pažnju od suštine, a to je da se pored iskazane solidarnosti i podrške koja nije samo ekonomske prirode i poziva državama Zapadnog Balkana da učestvuju u raznim evropskim programima pomoći, od njih očekuju i određeni rezultati.\n“Evidentno je iz izveštaja Fridom hausa (FH) da bi zemlje koje bi trebalo da budu primer zemljama u regionu [Srbija i Crna Gora] jer su najviše odmakle u procesu pregovaranja sa EU, obe su nazadovale na FH listi i to je razlog za ozbljnu zabrinutost budući da će ovakvi izveštaji imati velikog uticaja na raspoloženje unutar Unije prema državama kandidatima. Na osnovu tih izveštaja meriće se politička ozbiljnost da se ove države uhvate u koštac sa ovakvim izazovima”, zaključio je Mastorović.


DUH VUKOVARA PROGONI KUMANOVO | Institute for War and Peace Reporting\nDUH VUKOVARA PROGONI KUMANOVO\nStanovnici Kumanova boje se da bi njihov grad mogao doziveti sudbinu Vukovara\nStanovnici Kumanova, na severu Makedonije, osecaju sve vecu zabrinutost, priblizavanjem sukoba izmedju snaga bezbednosti zemlje i Oslobodilacke narodne armije, ONA.\nNakon ofanzive makedonske vojske u regionu Tetova, izgleda da se armija sprema da izvrsi napad na snage ONA koje su skoncentrisane u selima oko Likova, gde Albanci cine 95 odsto od ukupno 30.000 stanovnika.\nPocetne borbe u ovom kraju navele su Hysni Shaqirija, poslanika vladajuce Demokratske partije Albanaca da napusti parlament i pridruzi se ONA. "Ako neko zeli da stupi sa mnom u vezu, nacice me na liniji fronta", porucio je on u svom saopstenju. Ova odluka uglednog lokalnog politicara uticace na mnoge lokalne Albance da ucine isto. "Pozivam visoke zvanicnike DPA i poslanike da se pridruze borcima za slobodu", izjavio je on u svom saopstenju.\nNakon njegovog odlaska, vlasti su izdale nalog za njegovo hapsenje zbog toga sto je podsticao pobunu.\nU Kumanovu koje se nalazi blizu sprske i bugarske granice, zivi oko 110.000 ljudi. Oko 50 do 60.000 zivi u okolnim selima.\nLokalno stanovnistvo cini potencijalno eksplozivna mesavina Srba, Makedonaca i Albanaca. Stanovnici grada veruju da ukoliko se sukob prosiri unutar samog grada moze doci do tragicnog krvoprolica. "Kumanovo moze postati drugi Vukovar", kaze jedan Makedonac. Medjuetnicki odnosi uvek su predstavljali pravi izazov za Kumanovo. U gradu je uvek bilo tenzija, Srbi i Makedonci cesto su se sukobljavali sa Albancima. Prvi pucnji u toku Drugog svetskog rata u Makedoniji ispaljeni su u Kumanovu.\nU toku poslednje dekade, tucnjava i prepirka medju omladinom u vezi nacionalih pitanja povecali su etnicke tenzije i doveli do toga da se mnogi upitaju da li je uzajamna koegzistencija uopste moguca.\nOd nedavno, situacija je donekle poboljsana. Razlicite etnicke zajednice bolje se slazu, narocito kada je u pitanju biznis. Medjutim, u gradu se ipak oseca napetost. "Ukoliko bude pala samo jedna granata, ljudi ce poceti da se uzajamno optuzuju i citavo mesto ce eksplodirati", kaze jedan stanovnik srpske nacionalnosti.\nIako nije bilo vecih incidenata u gradu od pocetka krize, ulice su prazne tokom noci, a zbog pojacanog patroliranja policije stice se utisak kao da je na snazi policijski cas.\nJos jedan faktor koji doprinosi tenziji je cinjenica da su se mnogi Albanci iz ovih krajeva borili na strani OVK u vreme sukoba na Kosovu.\nTeska ekonomska situacija u ovom regionu i losi socijalni uslovi doprinose teskoj situaciji stanovnistva.\nDo pre nekoliko godina, ovaj kraj ponosio se najuspesnijim preduzecima u bivsoj Jugoslaviji. Sada, medjutim, neka od njih jedva posluju ili su zatvorena. Radnicima se isplacuju mizerne plate, dok nezaposleni prezivljavaju od skromne socijalne pomoci.\nOd pocetka borbi u Tanusevcima i u Tetovu, granicni prelaz izmedju Makedonije i Srbije u Tabanovcu bio je zakrcen stanovnicima Kumanova, Albanacima i Srbima koji su isli kod rodjaka u Presevo, Vranje i ostale gradove juzne Srbije.\nSve vaznije politicke partije u Kumanovu pozvale su gradjane da budu oprezni i mirni. Oni koji su napustili grad, pozvani su da se vrate.\nNakon sto je doslo do sukoba u Tanusevcu, lokalni politicki lideri i gradonacelnici okolnih opstina sastali su se u Kumanovu da bi diskutovali o ovoj krizi. Politicko rivalstvo iz prethodnih godina ostavljeno je po strani, a svi ucesnici razgovora potpisali su zajednicku deklaraciju u kojoj se osudjuje nasilje u Makedoniji.\nVecina stanovnistva u Kumanovu govori o "dobrim starim vremenima" bivse Jugoslavije. "Dobro smo ziveli", kaze jedan stanovnik grada. "Svako je imao posao i nismo imali ovakih problema i incidenata. Sada se bojimo za buducnost - ne znamo sta ce nam se desiti".\nPredstojece leto bice vrelo, ne samo u politickom smislu. Zimska susa iscrpla je rezervoare vode i ljudi ovog regiona pripremaju se za nestasice vode.\nMnogi, medjutim, kazu, bez obzira na njihovu etnicku pripadnost "da je bolje nemati vode, nego ratovati".\nVeton Latifi je redovni dopisnik IWPR.


Hoće li poskupeti meso? Srbija će izvoziti svinjetinu u Kinu bez limita\nUticaj na cenu u zemlji\n"Dogovorili smo izvoz svinjskog mesa bez limita, bez kvota, koliko god možemo proizvedemo i koliko god oni žele i mogu da kupe, a u pitanju je najveće tržište na svetu, koje najbolje plaća", rekao je Nedimović. Ako oni najbolje plaćaju to znači da će biti bolja cena i za srpske proizvođače, kaže ministar poljoprivrede.\nOn ukazuje na to da u ovom trenutku imamo proizvodnju od oko četiri miliona svinja, a kapaciteta za dva ili tri puta više. Čim otvorimo tržište možete da povećate svoje kapacitete, kaže ministar i ističe da ne treba da bude bojazni da li će biti poremećaja na tržištu.\n"Najveće subvencije za poljoprivredne proizvodjače je kada otvorite tržište i kada dode do skoka cene - nema bolje subvencije i najsigurnije subvencije na svetu. Nama je važno da idemo napred s proizvodnjom svinja, prilike u svetu se menjaju, kao što su trgovinski ratovi, razne bolesti. Mi gledamo svoje, neka se veliki tuku", rekao je Nedimović.\nOn kaže da je njegov posao da vodi računa o poljoprivrednim proizvođačima i da Srbija ima alate kojima može da utiče da ne dođe do poremećaja na tržištu.\n"Ja sam u situaciji kao koza koja čuva kupus, moj posao je da vodim računa o poljoprivrednim proizvođačima. Imao alate na našem tržištu kako da regulišemo da ne dode do poremećaja", kaže ministar.\nUvoznik da izvozi?\nKaže da nije pristalica neoliberalnih škola.\n"Ako želite da izvozite morate pustiti i da uđe, jer neko može da vam zatvori granicu za neki drugi proizvod. Globalizacije je uzela svoje, moramo da poštujemo svoje obaveze iz 2009. godine, ma šta ja da mislim o tome", kaže Nedimović. Osvrćući se na izvoz jabuka, kaže da je najvažnije da u jednoj proizvodnji imate više pozicija i alternativnih tržišta da možete da skočite na drugo tržište, ako dođe do problema "Nismo dogovorili limite za jabuke, koliko god proizvedemo, ako uspemo 60.000 tona - to je trećina izvoza koja ide u Rusiju", kaže Nedimović.


Rakete zasule američku vojnu bazu u Siriji /foto/ - 11.07.2021, Sputnik Srbija\nRakete zasule američku vojnu bazu u Siriji /foto/\nAmeričke snage u Istočnoj Siriji našle su se pod nasumičnim raketnim napadom, a zasad nema izveštaja o povređenima. U fabrici koju američke trupe koriste kao... 11.07.2021, Sputnik Srbija\nDo napada je došlo u blizini mesta u kojem se nalaze naftna i gasna polja poznata kao Konoko, gde su raspoređeni američki vojnici.Američki zvaničnik iz Ministarstva odbrane potvrdio je za Sputnjik internešenal da su američke snage bile napadnute u Konoku u provinciji Dejir el Zor.Objave na društvenim mrežama ukazuju da su američku vojnu bazu, koja se nalazi u blizini naftnog polja Konoko, pogodile najmanje četiri rakete.Prema sirijskim državnim medijima, nešto pre ponoći začula se eksplozija u gasnoj fabrici Konoko koju su još 2017. od DAEŠ-a (terorističke organizacije zabranjene u Rusiji) preuzele snage SAD i koju koriste kao vojnu bazu.Izvori su za SANU naveli da su na tom području primećeni „neobična dejstva okupacionih snaga“ nakon eksplozije, ne navodeći detalje o njenim uzrocima ili posledicama.Sirijska vlada više puta je optužila američke snage za pljačku resursa zemlje u bogatom naftom istočnom delu Arapske Republike. Područje u kojem je došlo do napada je jedno od nekoliko mesta u istočnoj Siriji, gde američki vojnici navodno deluju u borbi lokalnih partnerskih snaga protiv takozvane Islamske države (terorističke organizacije zabranjene u Rusiji).Nedavno je američka vojna baza u području sirijskog naftnog polja Omar dva puta bila meta raketnog napada sa teritorije koju kontrolišu proiranske vojne formacije. Procenjuje se da se u Siriji trenutno nalazi 900 ili više američkih vojnika - kako u južnoj enklavi Tanf, tako i na severoistoku, gde „obezbeđuju“ naftne bušotine i pomažu SDF-u kojim dominiraju Kurdi da upravlja faktički nezavisnom vladom. Njihovo prisustvo krši međunarodno pravo i vlada u Damasku se tome protivi, ali Vašington insistira da se američke trupe u Siriji, kao deo međunarodne koalicije, bore protiv terorista.Pročitajte i:\nvesti, napad, rakete, vojna baza, sirija, teroristi, naftno polje\n08:33 11.07.2021 (Osveženo: 08:34 11.07.2021)\n© AP Photo / Baderkhan AhmadAmeričke snage patroliraju sirijskim naftnim poljima u istočnoj Siriji\nAmeričke snage u Istočnoj Siriji našle su se pod nasumičnim raketnim napadom, a zasad nema izveštaja o povređenima. U fabrici koju američke trupe koriste kao vojnu bazu čula se eksplozija, navode lokalni mediji.\nDo napada je došlo u blizini mesta u kojem se nalaze naftna i gasna polja poznata kao Konoko, gde su raspoređeni američki vojnici.\nAmerički zvaničnik iz Ministarstva odbrane potvrdio je za Sputnjik internešenal da su američke snage bile napadnute u Konoku u provinciji Dejir el Zor.\n„Mogu da potvrdim da je došlo do nasumičnog napada vatrenim oružjem u Konoku (Sirija). U ovom trenutku, prvobitni izveštaji ukazuju da nema ni žrtva ni povređenih niti materijalnih oštećenja“\nObjave na društvenim mrežama ukazuju da su američku vojnu bazu, koja se nalazi u blizini naftnog polja Konoko, pogodile najmanje četiri rakete.\nPrema sirijskim državnim medijima, nešto pre ponoći začula se eksplozija u gasnoj fabrici Konoko koju su još 2017. od DAEŠ-a (terorističke organizacije zabranjene u Rusiji) preuzele snage SAD i koju koriste kao vojnu bazu.\nIzvori su za SANU naveli da su na tom području primećeni „neobična dejstva okupacionih snaga“ nakon eksplozije, ne navodeći detalje o njenim uzrocima ili posledicama.\nSirijska vlada više puta je optužila američke snage za pljačku resursa zemlje u bogatom naftom istočnom delu Arapske Republike. Područje u kojem je došlo do napada je jedno od nekoliko mesta u istočnoj Siriji, gde američki vojnici navodno deluju u borbi lokalnih partnerskih snaga protiv takozvane Islamske države (terorističke organizacije zabranjene u Rusiji).\nNedavno je američka vojna baza u području sirijskog naftnog polja Omar dva puta bila meta raketnog napada sa teritorije koju kontrolišu proiranske vojne formacije.\nProcenjuje se da se u Siriji trenutno nalazi 900 ili više američkih vojnika - kako u južnoj enklavi Tanf, tako i na severoistoku, gde „obezbeđuju“ naftne bušotine i pomažu SDF-u kojim dominiraju Kurdi da upravlja faktički nezavisnom vladom. Njihovo prisustvo krši međunarodno pravo i vlada u Damasku se tome protivi, ali Vašington insistira da se američke trupe u Siriji, kao deo međunarodne koalicije, bore protiv terorista.


Sutra počinju Dani jorgovana u Niškoj Banji - juGmedia\nSutra počinju Dani jorgovana u Niškoj Banji\nNIŠ – U Niškoj Banji će sutra i preksutra biti organizovani tradicionalni, deseti po redu “Dani jorgovana”.\nOva zabavna manifestacija, čiji je pun naziv “Kad zamirišu jorgovani” biće otvorena u 16 časova na platou kod fontane “Tri kralja” u centralnom banjskom parku.\nČlanice Udruženja žena “Kruna”, koje organizuju manifestaciju, posadiće nakon otvaranja deset jorgovana pored hotela “Radon”, čime će simbolično obeležiti desetogodišnjicu od održavanja prvih “Dana jorgovana”. Uslediće potom pletenje venaca od jorgovana i izbor za Mis jorgovana. Žiri sastavljen od zaposlenih u niškom Dečijem kulturnom centru izabraće devojčice koje će ove godine poneti titulu Mis jorgovana i Mis šarma, dok će posetioci izabrati svoju misicu.\nU petak, 26. aprila, “Dani jorgovana” počeće takođe u 16 časova, a otvoriće ih nadmetanje mališana u crtanju i dečiji maskenbal. Žiri Dečijeg kulturnog centra izabraće najlepše crteže i najuspešnije maske, a priliku da budu nagrađena imaće i deca koja donesu svoje literarne radove.\nUdruženje žena “Kruna” za posetioce će i ove godine organizovati zanimljiv kulturno-umetnički program, a njega će izvesti KUD “Ostrovica” iz istoimenog sela.\nProtest radnika „Srbijatransa“ zbog dugovanja države\nNIŠ - Dvadesetak radnika saobraćajnog preduzeća „Srbijatrans“ protestovali su danas ispred sedišta svoje firme zahtevajući da im država isplati…\nNIŠ/SVRLJIG - Na državnom putu Niš- Svrljig, u naselju Malča, danas, oko 15,20 časova, dogodila se saobraćajna nezgoda u kojoj su učestvovala putnička…


Septembar 20, 2018 21:55\nMinistarka bez portfelja zadužena za demografiju i populacionu politiku Slavica Đukić Dejanović, koja je održala predavanje na temu uloge Saveta za prava deteta i mera Strategije Vlade Srbije u podsticanju rađanja, istakla je da prava za dete i za bilo koga nikada nema previše, i da se uvek može govoriti o tome da mogu da se prošire.\n„Poštujući međunarodne konvencije i akta koja regulišu ovu problematiku, Srbija je, pre svega, donela zaista veliki broj skoro obavezujućih i stručnih i etičkih dokumenata koje uglavnom poštuje“, rekla je Đukić Dejanovićeva.\nDodala je da i dalje ima kršenja prava deteta i da se to dešava u siromašnim sredinama, sredinama gde ima više romske populacije nego ostalih, kao i u sredinama gde je obrazovanje na nižem nivou.\nGovoreći o radu Saveta za prava deteta, ministarka je navela da on pribavlja mišljnje različitih institucija, dece, akademske javnosti, nevladinog sektora, formira svoje stavove, prezentuje ih vladi i učestvuje u pravljenju zakona.\nDodala je da u Narodnoj skupštini postoji Odbor za prava deteta koji svaki zakon analizira kroz aspekt prava deteta i šta to znači za dete i ocenila da je, da bi položaj dece u Srbiji bio bolji, svakako neophodna međusektorska saradnja.\n„Nema segmenta društva koji u to ne treba da bude uključen. Zbog toga je Savet za prava deteta i sastavljen od predstavnika praktično svih ministarstava, svih značajnih institucija i uglednih pojedinaca kako bi sistem bio uređen na što je moguće bolji način”, rekla je Slavica Đukić Dejanović.\nPodsetila je da je broj živorođenih u Srbiji prošle godine bio 64.894, a umrlih 103.722. “To znači da nas je, po osnovu ovih indeksa, svake godine manje za više od 38.000, što je vrlo zabrinjavajući podatak i zato moramo raditi na boljoj demografskoj budućnosti“, istakla je ministarka.\nPredsednik Udruženja pedijatara Srbije Radovan Bogdanović rekao je da podizanje svesti o poboljšanju zdravlja i pravilnom razvoju dece u ranom detinjstvu značajno ne samo za stručnjake već i za roditelje i društvo u celini.\nOn je poručio da se mora znati i stalno imati u vidu da je razvoj u ranom detinjstvu investicija za budućnost.\n„Proširena međusektorska saradnja je neophodna da se podiže svest i da svi znamo i razumemo koliko je značajno u tim prvim godinama života ulagati u decu. To ne zahteva nikakva posebna velika materijalna ulaganja, to zahteva samo veće bavljenje decom“, istakao je Bogdanović.\nNaveo je da su kroz projekte Udruženja pedijatara Srbije, koje su podržali Ministrstvo zdravlja, UNICEF i kompanija „Voda Voda“, povećana znanja i veštine zdravstvenih radnika koji se bave decom da se na savremeni, naučni način bave ranim razvojem deteta, da savetuju roditelje kako da podrže razvoj svog deteta i na taj način spreče posledice koje mogu da proisteknu iz neadekvatnog postupanja.


U crnogorskom parlamentu je konstituisan prvi anketni odbor koji će sprovesti parlamentarnu istragu u slučaju privatizacije crnogorskog Telekoma. Radi se o slučaju u kojem su američke finansijske institucije utvrdile da su mađarski i Dojče telekom korumpirali više crnogorskih zvaničnika prilikom privatizacije crnogorskog Telekoma i pristali da plate poravnanje od 95 miliona dolara kako se suđenje ne bi nastavilo.\nNa početku prve sjednice anketnog odbora uočeno je više prepreka i mogućih opstrukcija koje mogu uticati na kvalitet utvrđivanja svih činjenica oko potencijalne korupcije u slučaju telekom.\nNa konstitutivnoj sjednici anketnog odbora koji treba da utvrdi činjenice u vezi sa privatizacijom crnogorskog Telekoma i eventualne korupcije u tom slučaju ukazano je na nekoliko problema s kojima se već sada suočava odbor. To su moguća politizacija slučaja Telekom, činjenica da nemaju svi članovi anketnog odbora pristup tajnim podacima, moguće neodazivanje jednog broja subjekata koji bi trebalo da iznesu podatke o privatizaciji Telekoma, te politička opstrukcija rada odbora.\nZato je predsjednik anketnog odbora Andrija Mandić iz Nove srpske demokratije predložio zakon o parlamentarnoj istrazi.\nPredrag Bulatović iz Socijalističke narodne partije je takođe ukazao na veći broj opstrukcija, ali tu opstrukciju ne očekuje od državnih institucija.\n"Ne mislim da ćemo imati opstrukciju od državnih organa, ali ja mislim da ćemo imati opstrukciju od Mađar telekoma jer ako su godinu i po pravili opstrukciju državnom tužiocu, mislim na ove ovdje u Crnoj Gori zašto onda nama ne bi pravili opstrukciju. Zašto se ne propišu kaznene odredbe za one koji se ne odazovu", kazao je Bulatović.\nPolitička opstrukcija takođe nije isključena, saopštio je Koča Pavlović iz Pokreta za promjene navodeći kao primjer odnos predsjednika najjače demokratske partije socijalista Mila Đukanovića prema slučaju Telekom. Pavlović je ocjenio da je Đukanovićeva izjava svjevrsna direktiva državnim insitucijama kako da tretiraju slučaj Telekom.\n"Moram da kažem da sam ja njegov sinoćnji nastup, kada je ova priča u pitanju Telekom odživio kao jedan eklatantan pritisak, ne samo na kolege poslanike iz parlamentarne većine nego i na državne institucije. Mislim da je on sinoć poslao vrlo snažnu poruku državnim institucijama, ili direktivu državnim institucijama kako će se ubuduće odnositi prema ovoj priči oko Telekoma, a najmanje kako će se odnositi prema eventualnoj odgovornosti njegove sestre, koju je on sinoć eto identifikovao", kaže Pavlović.\nNi sudije, ni porotnici, ni sud\nMilo Đukanović je u intervjuu televiziji Crne Gore odbacio bilo kakvu umješanost njegove sestre advokatice Ane Kolarević u koruptivnim radnjama u slučaju privatizacije crnogorskog Telekoma, a zaključke američke finansijske komisije na osnovu kojih su Dojče i Mađar Telekom pristali da plate poravnanje teško skoro 100 miliona dolara, nazvao glupostima kojima će se tek smijati.\n"Ono što ne pretpostavljam nego što ću vam eksplicitno reći je da je u pitanju jedna notorna glupost. Može vas ovakva ocjena začuditi zato što smo mi u Crnoj Gori naučili da gluposti samo postoje ovdje kod nas. Ne, gluposti postoje i ovdje i van Crne Gore, i sa ove i sa one strane okeana. Gorim od nestrpljenja da američka agencija pošalje informacije našem tužilaštvu. Gorim od nestrpljenja jer znam da ćemo se slatko nasmijati tome. Naš problem je što imamo javnost kakvu imamo i što imamo kreatore te javnosti koji svaku lošu informaciju o vlasti u Crnoj Gori, a posebno o DPS i o meni pokušavaju da senzacionalistički predstave kao gotovu činjenicu i gotov kriminal", izjavio je Đukanović.\nCrnogorski Telekom je 2005 godine kupio Mađarski i Dojče telekom, a kako je nedavno utvrđeno u Americi, nekoliko crnogorskih zvaničnika je prilikom privatizacije korumpirano sa skoro 7,5 miliona eura preko lažnih konsultantskih ugovora. Da bi spriječili dalju istragu i sudski postupak njemačka i mađarska kompanija su pristale da plate poravnanje od 95 miliona dolara. Američka komisija za hartije od vrijednosti je ocjenila da su prilikom privatizacije bili korumpirana dva visoka vladina funkcionera i advokatica- sestra visokog Vladinog zvaničnika, pri čemu je i Milo Đukanović u tom kontekstu prepoznao svoju sestru.\nČlanovi anketnog odbora iz Demokratske partije socijalista su tokom prve konstutivne sjednice ocjenili da za sprovođenje parlamentarne istrage nije potreban poseban zakon i da je rad anketnog odbora ograničen Ustavom i poslovnikom.\nZoran Jelić ne vjeruje da će oni koji budu pozvani da se izjasne pred odborom, riješiti da se ne odazovu.\n"Ovdje se traži odgovornost za one koji se ne odazovu našem pozivu da prisustvuju radu, da daju izjave i tako dalje. Bojim se da preuzimamo ingerencije policije, da ćemo biti ovdje policijska stanica i da privodimo ovdje ljude ako se ne odazovu, i da ćemo preuzeti posao tužilaštva i sudstva", ocjenjuje Jelić.\nStav manjeg partnera u vladajućoj koaliciji Socijaldemokratske partije je da anketni odbor ne može utvrđivati krivičnu odgovornost.\n"Dakle, niti smo mi sudije porotnici, niti smo sud, ponajmanje tužioci. Ali jesmo poslanici koji moraju da imaju prava da ono što im je dato Ustavom kao mogućnost, da nam bude na raspolaganju", kaže Raško Konjević.


Mentoring i koučing | DYRC\nO MENTORING USLUZI\nMSP moraju da upravljaju poslovanjem sa nedovoljnim poslovnim resursima, kao što su osnovna i obrtna sredstva, ljudski resursi, izvori finansiranja, informacije i vreme. Među ovim resursima, vreme je najoskudniji resurs za MSP. Vlasnik je prinuđen da se bavi različitim svakodnevnim operativnim pitanjima i nema vremena da analizira trenutnu situaciju i planira unapred.\nMentoring je nefinansijska, tehnička podrška za MSP koja omogućava dijagnostifikovanje poslovanja i planiranje aktivnosti za dalji rast poslovanja. Za razliku od poslovnog konsultanta koji pruža savetodavne usluge iz određene oblasti, mentor kao „lekar opšte prakse“ pruža preduzeću opštu podršku, uključujući i dijagnozu preduzeća i akciono planiranje.\nVažno je napomenuti da je mentoring proces saradnje; to nije jednosmerna usluga, već je zajednički rad vlasnika i mentora koji se obavlja na licu mesta, u preduzeću. Ova jedinstvenost olakšava izgradnju poverenja između vlasnika i mentora, a komunikacija i saradnja se često nastavljaju i nakon mentoringa.\nMentoring znači identifikaciju najznačajnijeg segmenta u okviru preduzeća i usmerevanje MSP da svoje upravljačke resurse usmeri u tom pravcu. Postoje mnogi izazovi sa kojima MSP moraju da se bore, ali je nemoguće da ih sve reše. U uslovima ozbiljne konkurencije, za MSP je najvažnije da pronađu ključ uspeha svog biznisa i da se fokusiraju na njega da bi nastavili i/ili unapredili poslovanje i sopstveni razvoj.\n• Dijagnostikovanje kako bi se razumela trenutna situacija u privrednom subjektu odnosno zadruzi;\n• Pomoć prilikom pripremanja razvojnih aktivnosti/planova/projekata kako bi se dostigli ciljevi privrednog subjekta, zadruge;\n• Upućivanje na odgovarajuće specijalizovane konsultante\nMentor je osoba koja pomaže MSP da održe poslovanje i da se razviju kroz mentoring. Mentori pružaju podršku MSP kroz uslugu mentoringa i svi oni za cilj imaju da pomognu MSP da nastave i/ili unaprede poslovanje i sopstveni razvoj. Uz adekvatnu podršku koju pčružaju mentori, MSP identifikuju ključ uspeha i na taj način oni se ohrabruju da rade u pravcu njegovog ostvarivanja. Od mentora se takođe očekuje da pružaju podršku i da sarađuju sa insitucijama koje se bave razvojem preduzetništva, s ciljem obezbeđivanja dodatne podrške za preduzeća. Mentori stiču sertifikate nakon što prođu neophodnu obuku i ispit.\nKorisnici usluga mentoringa dele se na zrela preduzeća i početnike u biznisu.\nZrelo preduzeće je MSP koje teži ka daljem unapređenju i razvoju svog biznisa. Početnici u biznisu su MSP koja su započela biznis u protekle tri godine.\nŠta mentor treba da radi?\nNajvažnija aktivnost u mentoringu je dijagnostikovanje preduzeća. Dijagnostikovanjem preduzeća mentori identifikuju najznačajniji segment u okviru poslovanja MSP i zajedno sa njima izrađuju konretan akcioni plan. Takođe, mentori pomažu MSP da realizuju plan tako što ih podstiču da preduzmu korake u cilju realizacije planiranog.\nŠta je rezultat dijagnostikovanja?\nIzveštaj o dijagnostikovanju treba da sadrži opis najznačajnijeg segmenta poslovanja za koji MSP treba da preduzme akcije. Takođe je neophodno da izveštaj sadrži praktičan akcioni plan, koji sadrži konretne akcije, da bi MSP razumelo šta mora da radi. Kombinujući gore navedeno, MSP može na odgovarajući način da usmeri sopstvene upravljačke resurse u pravcu unapređenja najznačajnijeg segmenta poslovanja.\nKada neko može da bude mentor?\nRazvojna agencija Srbije izradjuje program obuke i sistem kvalifikacije za mentore, te vrši sertifikaciju mentora koji su pohađali program obuke i položili ispit koji sprovodi Razvojna agencija Srbije.\nPrema fazi rasta u kojoj se preduzeće trenutno nalazi, MSP se mogu svrstati u dve grupe:\n1. Period pokretanja posla (1-3 godine)\nPočetnici u biznisu se suočavaju sa nedostatkom znanja (finansijsko upravljanje, konkurencija , marketing i prodaja, pozicioniranje itd.), poslovne strategije i resursa (finansijski resursi, ljudski resursi, mašine i oprema itd.). Mentor treba da nađe efikasan način da im pomogne, da sa ograničenim resursima opstanu i pronađu svoje mesto u preduzetničkom svetu.\n2. Zrela preduzeća (3 i više godina)\nKako posao raste, tako se povećava i složenost upravljanja preduzećem. Vlasnik se mora biviti finansijama, ulaganjima i kreditima, kontrolom efikasnosti i kontrolom kvaliteta, marketingom i prodajom, izgradnjom tima i tako dalje. Uz sve ove komplikovane zadatke, veliki je izazov za vlasnika da izdvoji određeno vreme za organizaovanje ideja i razvoj strategija. Zbog toga, standardizovani mentoring za zrela MSP obuhvata dijagnozu preduzeća i mentori pomažu vlasniku da prepozna trenutnu situaciju u preduzeću i identifikuje najvažniji segment na koji treba da se fokusira.\nIzvor: Vodič za mentoring (2. izdanje), juni 2020. izrađen od strane Razvojne agencije Srbije (RAS) i Japanske agencije za međunarodnu saradnju u okviru projekta uspostavljanje i promocija mentoring usluge za mala i srednja preduzeća na zapadnom Balkanu (faza 2).\nSav sadržaj uzet je sa prezentacije Mentoring


Konkurs za smeštaj studenata - juGmedia\nLESKOVAC – Dom učenika srednjih škola raspisao je konkurs za smeštaj i ishranu 130 studenata u novoj školskoj godini. Pravo na smeštaj i ishranu u Domu imaju redovni studenti čije se školovanje finansira iz republičkog budžeta a nemaju prebivalište u Leskovcu.\nCena za budžetske studente je 4900 dinara, a ukoliko se ne popuni broj, pravo na korišćenje njihovih usluga imaće i studenti koji sami finansiraju svoje školovanje, s tim da će za njih cena biti veća za simboličnih 100 dinara.\nDirektor leskovačkog Doma učenika Novica Ilić kaže da su u prvom konkursu za smeštaj učenika srednjih škola popunili svih 120 mesta. Cena smeštaja i ishrane za njih je 3900 mesečno i nije se menjala nekoliko godina.\n“Posle nekoliko godina uspeli smo da popunimo sve kapacitete. Očekujemo isto interesovanje i za smeštaj studenata. Naš Dom je najbolje i najsigurnije mesto za stanovanje i ishranu ali i za učenje, rekreaciju i punu afirmaciju stvaralaštva mladih uz neprekidni nadzor vaspitača. Jedni smo od retkih koji rade po standardima HACCP i ISO 9001, naveo je Ilić i dodao da je učenički blok kompletno renoviran 2010.godine.\n“Organizujemo pomoć u učenju ali i slobodno vreme u okviru raznih sekcija. Našim stanarima su na raspolaganju internet klub, teretana, a organizujemo i odlaske na bazen, izlete i druženja sa njihovim vršnjacima iz drugih domova“, pohvalio se direktor i naglasio da je rok za prijavu studenata do sredine novembra.\nBajcu uručena „Ramonda serbika“


Referentna stopa ostaje nepromenjena na 1,25% | Kamatica\nPočetna > vest > Referentna stopa ostaje nepromenjena na 1,25%\nReferentna stopa ostaje nepromenjena na 1,25%\nNa današnjoj sednici Izvršni odbor je razmatrao aktuelna makroekonomska kretanja i očekivanja za naredni period.\nDonoseći takvu odluku, Izvršni odbor je pre svega imao u vidu ostvarene i očekivane efekte prethodno preduzetih mera monetarne politike radi ublažavanja negativnih posledica pandemije i podsticanja privrednog rasta. Izvršni odbor je istakao da rezultati u većini proizvodnih i uslužnih delatnosti četvrti mesec zaredom prevazilaze očekivanja.\nSasvim je izvesno da će na nivou godine rezultat po pitanju stope rasta BDP-a biti bolji od ranije projektovanih -1,5% i da će, prema novoj projekciji, smanjenje iznositi oko 1% uz izraženije rizike ka još povoljnijem ishodu (asimetrične naviše), što će biti jedan od najboljih rezultata u Evropi.\nVeć je dostignut pretkrizni nivo aktivnosti u industriji i trgovini na malo, izvoz je na putu normalizacije, a osim toga, revidirana projekcija BDP-a za 2020. odražava i bolje rezultate u građevinarstvu i poljoprivredi. Povoljne izglede potvrđuje i priliv stranih direktnih investicija, koji je ostao solidan uprkos pandemiji i ekonomskom usporavanju naših najvećih spoljnotrgovinskih partnera i koji i dalje u potpunosti pokriva deficit tekućeg računa.\nBrz oporavak naše privrede najbolje govori o adekvatnosti mera i aktivnosti koje koordinirano sprovode Narodna banka Srbije, Vlada i predsednik Republike zahvaljujući kojima smo očuvali proizvodne kapacitete i zaposlenost, a ujedno sprečili i veći pad poslovnog i potrošačkog poverenja, navodi se u saopštenju NBS.\nIzvršni odbor očekuje da će dosadašnje ublažavanje monetarne politike i u narednom periodu nastaviti da doprinosi očuvanju povoljnih uslova finansiranja privrede i građana i rastu njihovog raspoloživog dohotka. To će podstaći dalji rast domaće tražnje i, uz postepeni oporavak eksterne tražnje, omogućiti da već u prvoj polovini naredne godine bude premašen pretkrizni nivo ekonomske aktivnosti.\nIzvršni odbor naglašava da je donošenje pomenutih podsticajnih mera bilo moguće u uslovima očuvane niske i stabilne inflacije, čemu su doprineli, pre svega, obezbeđena relativna stabilnost deviznog kursa i puna snabdevenost tržišta robom i u uslovima krize, kao i usidrena inflaciona očekivanja.\nInflacija je u avgustu bila stabilna na nivou od 1,9% međugodišnje, a prema oceni Izvršnog odbora oko tog nivoa nastaviće da se kreće i u narednim mesecima. Postepeno približavanje inflacije centralnoj vrednosti cilja očekuje se u srednjem roku, čemu bi trebalo da doprinese oporavak tražnje, podstaknut merama monetarne i fiskalne politike.\nNa globalnom nivou, iako se ekonomska aktivnost postepeno oporavlja, delom i zahvaljujući monetarnim i fiskalnim merama vodećih centralnih banaka, izgledi za naredni period i dalje u najvećoj meri zavise od toka pandemije. Oporavak našeg najvažnijeg trgovinskog i finansijskog partnera, zone evra, za sada se odvija iznad prethodnih očekivanja, čemu doprinose i stimulativne mere ECB-a. Kretanja na međunarodnom robnom i finansijskom tržištu i dalje su volatilna, na šta se, pored neizvesnosti oko toka pandemije, odražavaju i geopolitičke tenzije u svetu.\nIzvršni odbor ističe i povećanu otpornost naše ekonomije na šokove iz međunarodnog okruženja, kao rezultat odgovornog vođenja ekonomske politike u prethodnim godinama i adekvatnog odgovora na aktuelnu globalnu krizu. O tome govori i činjenica da je Srbija uspela da očuva kreditni rejting i tokom pandemije, što je jasno priznanje uspeha Vladi i Narodnoj banci Srbije na očuvanju makroekonomske i finansijske stabilnosti Srbije i povoljnih izgleda za ekonomski rast.\nvisina referentne stope referenta kamatna stopa Narodna banka Srbije referentna stopa


Matematička gimnazija - Blic Online\nNajgenijalnija stvar koju ćete danas videti: Stefan Spalević je održao onlajn čas matematike i postao internet hit!\nPočevši od prvog razreda osnovne škole, matematika ponekada ume da bude "dosadna", zbog čega vremenom postaje predmet koji baš i nije omiljen kod đaka. Međutim, ako se u obrazovni sistem doda malo kreativnosti, formule, jednačine i matematički zadaci, mogu da postanu veoma zanimljivi.\nNajbolji matematičar sveta se VRATIO U SRBIJU, posle studija na Oksfordu i ulaska u Kuću slavnih evo ČIME SE SADA BAVI\nMatematičku gimnaziju je završio pre nepunu deceniju, da bi se posle studiranja u inostranstvu, na prestižnom Oksfordu, Teodor fon Burg, svojevremeno najbolji matematičar na svetu, vratio ne samo u Srbiju, već i u svoju nekadašnju školu, ali ovoga puta u ulozi profesora.\nTrinaestogodišnja Tamara Blažić iz Niša, koja je u subotu ujutru pobegla od kuće kako bi polagala prijemni ispit za sedmi razred Matematičke gimnazije u Beogradu, nažalost, nije uspela da se upiše u ovu školu za nadarene učenike!\nSkoro da smo se već navikli na uspehe na međunarodnim takmičenjima učenika beogradske Matematičke gimnazije, ali oni su ponovo uspeli da nas obraduju lepim vestima i to u doba svetske pandemije virusa korona.